
POVESTE AROMÂNĂ 


Păstorul Mina şi Muşata! Lumii 


A FOST ODATĂ un moş şi o babă, 
săraci, lipiţi pământului, fără copii şi fără 
un ciur de făină pentru o cină. Cum 
trăiau, numai ei ştiau! 

De sărmani ce erau, cărau toată vara 
lemne în spinare din pădure, ca să aibă cu 
ce se încălzi iama. Şi-aşa trecea viaţa lor, în 
mizerie şi sărăcie... 

într-o zi, ducându-se în pădure şi 
trecând printr-o vale, moşul şi baba 
văzură înaintea lor o cărare necunoscută 
până atunci. 

Mergând pe această cărare, se 
opriră deodată, căci ce le văzură ochii? Un 
copil înfăşat în nişte cârpe de lână vechi. 
Baba se aplecă îndată, luă copilul şi văzu că 
era băiat. Mare a fost bucuria babei că i-a 
ieşit în cale o asemenea minune! Se 
hotări să ia copilul acasă şi să-l crească. 
Moşul, însă, nici nu vroia să audă şi-ncepu 
a-i zice babei: 


1 Muşata - frumoasa (în aromână). 


- Noi n-avem nici un ciur de făină şi 


tu vrei 
să  creşti copilul ăsta mic de-o 
săptămână? Se 
vede, babo, că ţi-ai pierdut minţile la 
bătrâneţe! 


Dar baba, bucurându-se, nici nu vru 
s-audă vorbele moşului şi-i zise: 

- Auzi, moşule, ori n-auzi? Mai bine 
mă 
despart de tine decât de acest copilaş! 
Nu ne 
purta tu de grijă! Am să cerşesc şi tot am 
să cresc 
acest prunc pe care norocul mi l-a scos în 
drum! 

Moşul, văzând că n-o poate clinti pe 
babă din hotărârea ei, nu mai spuse nici o 
vorbă şi plecă supărat cu baba şi copilul 
spre căsuţa lor săracă. Oamenii din sat, 
auzind că baba a găsit un copilaş în pădure 
şi, deşi săracă lipită pământului, l-a luat ca 
să-l crească, începură care mai de care 
să-i aducă de-ale gurii. 

Copilaşul se arăta vesel şi sănătos 
şi, la câteva zile, baba ţinu cu tot 
dinadinsul să-l boteze şi-i puse numele: 
Mina. 

Azi aşa, mâine aşa, fiind bine îngrijit 
şi crescut cu mare dragoste, Mina 
creştea într-o zi cât alţii-ntr-o lună. 

Pe lângă Mina, începură a trăi bine 
şi moşul cu baba; căci tot ce trimeteau 
oamenii din sat era îndestulător pentru 
toţi trei. 

Zi după zi, lună după lună şi an după 
an, Mina crescu tare mândru şi voinic. 
Era acum un flăcău de şaisprezece ani. 

Pentru  mândreţea, frumusețea şi 
voinicia lui, toţi flăcăii din sat îl pizmuiau. 
Auzind că Mina a fost găsit de babă, în 
pădure, înfăşat în nişte cârpe vechi de 
lână, au început a-i zice: 


- Mina, Mina, 

Dudumina, 

Găsit în cârpe de lână, 
De-un bătrân şi o bătrână. 


Auzind mereu aceste vorbe 
răutăcioase, Mina se întrista tare mult. 
într-o zi întrebă pe un prieten de ce i se 
spune aşa şi acesta îi zise: 

- Fiindcă m-ai întrebat, am să-ţi spun 
ce am auzit. După cum zic mamele 
noastre, tu nu eşti fiul adevărat al 
moşului şi al babei. Ei te-au găsit în 
pădure, pe-o cărare, înfăşat în nişte cârpe 
de lână. De-aceea flăcăii-ţi spun aşa. 

Sărmanul Mina, auzind aceste vorbe, 
îşi lăsă ochii în pământ şi, tăcut, se 
întoarse acasă. 

Baba, văzându-l pe Mina atât de 
posomorât, îl întrebă: 


- Ce ţi s-a întâmplat, fiul meu, de eşti 
atât 
de supărat? 

Mina, privind-o trist şi suspinând din 
adâncul inimii, îi spuse: 

- Jură-te pe pământ, pe cer şi pe soare, 
că-mi 
vei spune drept dacă eu sunt fiul tău 
adevărat 
sau m-ai găsit înfăşat în nişte cârpe vechi 
de lână, 
pe cărarea din pădure! 

Sărmana babă rămase ca mută, la 
auzul acestor vorbe. Nu ştia ce să mai zică. 
Să-i spună adevărul, îi era teamă că-l va 
pierde. Să-l mintă, însemna să nu-şi ţină 
jurământul făcut. Dar, vrând-nevrând, îi 
spuse totul, din clipa în care l-a găsit în 
pădure şi până atunci.  Auzindu-şi 
povestea, Mina se întoarse către babă şi-i 
spuse: 

- Vă sunt tare recunoscător pentru că 
m-aţi 
crescut, dar, de-acum înainte, nu mai pot 
să 
rămân în acest sat în care toţi îşi râd de 
mine. 

Am să plec încotro mi-or vedea ochii! 

Baba, auzind hotărârea lui Mina, 
simţi că viaţa ei nu mai are nici un rost. 
Plânse, se jeli, îl rugă să-şi schimbe 
gândul, dar toate fură în zadar. 

A doua zi, Mina se trezi de 
dimineaţă, se spălă, se pieptănă, îşi puse 
opincile şi, luându-şi rămas bun de la babă 
şi de la moş, plecă la drum. 

Merse el ce merse, până se 
întunecă. La fel făcu şi-a doua, şi-a treia 
zi. Obosit de-atâta drum şi răzbindu-l 
foamea, se opri la o stână şi ceru o 
bucată de pâine. 

Păstorii de la stână, văzându-l atât de 
chipeş şi de voinic, crezură că este vreun 
fecior de domn, năpăstuit. îl primiră cu 
omenie şi-l ospătară cu toate cele bune 
de la stână. 

Mina rămase câteva zile la stână, să 
se odihnească. împrietenindu-se cu el, 
păstorii îl întrebară din ce loc este şi 
încotro a plecat singur. 

Mina le spuse că este orfan şi că a 
plecat să-şi caute norocul. Stăpânul 
turmelor, auzind vorbele lui Mina, îl 
întrebă dacă vrea să rămână la turma lui. 
Mina primi cu bucurie, fericit că poate trăi 
în liniştea muntelui, departe de răutatea 
oamenilor din sat. 

Astfel, din acea zi, Mina rămase 
păstor. Cealaltă zi primi o _ traistă, o 
tâmbare!, o cârlibană?, un fluier, patru 
câini şi o turmă de o mie de oi. 

Aşa începu viaţa cea nouă a lui 
Mina, ca păstor. Turma păştea molcom pe 
munţii împăduriţi 


1'Tâmbare - haină de lână, specifică păstorilor aromâni. 


> Cârlibană - cârlig din lemn sau din fier, folosit de 
păstori. 


ai Pindului, câinii erau ca nişte ostaşi 
credincioşi şi, de mulţumirea ce-i umplea 
inima, Mina cânta voios din fluier. Şi mai 
toate cântecele lui vorbeau de frumuseţea 
vieţii de păstor. 

La auzul fluierului său, toate păsările 
pădurii se adunau să-l asculte, iar 
crengile pomilor se aplecau, parcă, în 
semn de mulţumire. De multe ori şi oile 
uitau să  pască, minunându-se de 
frumoasa lui cântare. lar câinii nu se 
despărţeau de el zi şi noapte. De altfel, ei 
erau prietenii cei mai apropiaţi ai lui 
Mina. lar dorul de bătrânii părăsiţi îi 
trecea numai cântând din fluier. Mina 
uitase de toate grijile lumeşti şi, mai 
ales, de necazurile îndurate în sat. 

într-o zi se trezi de dimineaţă, lăsă 
oile să pască într-o poiană cu iarbă grasă 
şi el, cu cei patru câini, se aşeză lângă o 
fântână, la umbra unui copac. Ca de 
obicei, îşi scoase fluierul de la brâu şi 
începu să cânte. Atunci s-a întâmplat să 
treacă pe acolo o nuntă de zâne. Auzind 
dulcea cântare a fluierului, trei dintre ele 
rămaseră înmărmurite. Dar nu mai mică 
le-a fost mirarea când au văzut 
frumuseţea şi mândreţea celui ce cânta. 
Zânele îl priveau cu nesaţ, dar Mina n-avea 
habar şi cânta nestingherit din fluier. 

Oprindu-se din cântat, Mina-şi ridică 
privirea să-şi urmărească turma. Şi- 
atunci, ce-i văzură ochii? Trei zâne tinere 
şi nespus de frumoase, îmbrăcate în 
cămăşi albe, din borangic, jucau în vârful 
degetelor şi trupurile lor se unduiau ca 
nişte panglici. 

La vederea lor, Mina crezu că 
visează şi începu a-şi freca ochii, dar, 
când le-a auzit şi vorbind, îşi dete seama 
că totul era aievea. Zânele îl rugară: 

- Cântă, flăcăule, să jucăm şi, orice-ai 
cere, 
noi îţi dăm! 

Mina rămase uimit de frumuseţea 
lor şi-i căzu fluierul din mâini. Zânele, 
văzând că bietul păstor s-a pierdut cu 
firea, îl îmbiară: 

- Flăcău mândru şi frumos, alungă-ţi 
câinii 
de lângă tine, căci vrem să-ţi vorbim de 
bine. 

Mina le ascultă rugămintea şi rămase 
singur în mijlocul zânelor. Atunci, cea mai 
mare dintre ele îi spuse: 

- Cum ai putut, flăcăule, să-nveţi să 


cânţi 

atât de frumos din fluier? Noi suntem zâne 
şi am 
umblat prin munţi, păduri, dealuri, câmpii 
şi livezi, 
pretutindeni am umblat şi, până azi, nu 
am auzit 


o asemenea cântare din fluier. Ferice de 
mama 


11 


care te-a făcut şi ferice de nevasta care 
te va avea de bărbat! 
Auzind asemenea vorbe, Mina le 
zise: 
- la nu vă mai bateţi joc de mine!... 
- Noi ţi-am spus adevărul adevărat, 
continuă zâna cea mare. Auzi, flăcăule, 
sau n-auzi? Tu, cu fluierul tău, ne-ai 
încurcat drumurile şi ne-ai făcut de 
ruşine! 
- De ce? întrebă Mina. 
- Pentru că noi pornisem la nunta 
unui flăcău cu Muşata Lumii şi, trecând pe 
aici şi auzind cântecul tău, parcă ne-ai 
vrăjit şi ne-am rătăcit de ceilalţi nuntaşi. 
Spune-ne, acum, ce să facem? 
Zâna cea mijlocie adăugă: 
- Dacă urechile noastre au fost 
vrăjite de fluierul flăcăului, ce vină are 
el? 
- Adevărul este că flăcăul acesta n- 
are absolut nici o vină. El cânta din fluier 
pentru oile lui, nu pentru noi, dragele 
mele! sări în ajutorul lui mezina. Şi, 
privind apoi spre Mina, îi zise cu glas 
dulce şi duios: Flăcăule mândru şi 
frumos, ia-ți din nou fluierul şi cântă-ne, 
rogu-te, încă o dată, ca să mai jucăm! 
Mina, auzind rugămintea duioasă a 
zânei celei mici, îşi luă fluierul şi-ncepu 
să cânte. 

Pădurea răsuna, copacii se legănau, oile 
ascultau vrăjite, iar păsările toate îl 
îngânau. lar zânele se învârteau în hore 
ameţitoare şi parcă nu atingeau pământul 
cu picioarele. Erau ca o spumă în- 
volburată într-o mare prinsă de furtună. 

Când simţiră că au ostenit de atâta 
joc, zânele bătură din palme şi pe loc 
apărură trei satiri. De la cap până la 
mijloc erau bărbaţi cu plete lungi şi 
barbă creaţă, cu pieptul păros, iar de la 
mijloc în jos erau adevăraţi cai, din cei ce 
zboară iute ca vântul. 

Fiecare zână încalecă numaidecât pe 
câte unul din ei şi se făcură nevăzute. 

Bietul Mina, rămânând singur, se 
întrista şi mai mult şi începu să ofteze şi să 
suspine întruna, nemaigăsindu-şi liniştea 
nici ziua, nici noaptea. De la acea 
întâmplare, zânele îi apăreau mereu în 
faţa ochilor. 

Şi aşa trecură şase luni şi bietul 
Mina nu se mai întâlni niciodată cu 
zânele. De dorul lor, nu lăsă loc neumblat 
şi necercetat. 

într-o zi, luă cu el doi câini şi porni 
iar în căutare, dar nu găsi decât păduri 
pustii şi se întoarse la stână la fel de 
întristat şi cu dorul mai aprins ca înainte. 
Dar nu se dădu bătut şi iar porni 

în căutarea lor. Tot mergând aşa 
îngândurat, ajunse într-o pădure deasă, 
atât de deasă, că abia se putea zări cerul 
printre crengile copacilor. Obosit de atâta 
mers, se aşeză la umbra unui copac şi 
adormi, păzit de cei doi câini credincioşi. 

Cum dormea dus, visă că a venit la 
el o babă şi i-a zis: 

- Mina, flăcău mândru şi viteaz, acum 
şase luni erai vesel şi cântai din fluier, zi 
şi noapte, înveselind toate păsările, 
copacii, frunzele şi ierburile! însă, de 
când le-ai văzut pe blestematele de zâne, 
ţi s-a tulburat mintea şi nu-ţi mai găseşti 
nicăieri liniştea! Ai uitat de fluier, de 
turma ta de oi, şi de toate bucuriile vieţii 
de păstor. Azi, vă-zându-te atât de 
supărat, n-am mai putut îndura şi am 
venit să-ţi spun unde poţi să te-ntâlneşti 
cu zânele. Ele trăiesc în pădurea de 
dafini de pe Muntele de Marmură. Câte 
lucruri bune şi frumoase se află pe lume, 
ai să le găseşti în acea pădure. Acolo se 
află toate roadele pământului, cele mai 
dulci şi mai mirositoare. Dar, tot acolo se 
află şi pelinul cel mai otrăvitor. în 
mijlocul pădurii este o livadă înconjurată 
de trandafiri, de iasomie, de măslini, de 
portocali şi de alţi pomi cu fel şi fel de 
fructe. în mijlocul livezii este un lac 

cu o apă limpede ca şi cristalul. Apa 
acestui lac izvorăşte din Muntele de 
Marmură. Cine poate să se scalde în apa 
lui i se întăreşte pielea trupului aşa de 
mult, că nici o săgeată, cuţit sau dinte de 
fiară sălbatică nu poate s-o pătrundă. 
Sâmbătă vor veni şi cele trei zâne, pe care 
le-ai cunoscut, împreună cu  Muşata 
Lumii. Pentru că ştiu ce foc ai în inimă şi 
că nu ai somn de când ai văzut zânele, ia- 
ţi câinii şi du-te până acolo. Dar, dacă vrei 
să mă asculţi, mai bine ar fi să nu te duci, 
căci te aşteaptă multe necazuri. Atunci 
Mina a întrebat-o: 

- Rogu-te, mătuşă, cine eşti 
dumneata, de-mi spui aceste lucruri? 

- Eu sunt doar o ursitoare şi, pentru 
că mi-a fost milă de sufletul tău, m-am 
arătat în vis ca să-ţi spun tot ce ai auzit. Ţi- 
aş mai zice multe, dar nu mai pot acum. 
Atâta doar aş putea să-ţi mai spun: de-o fi 
să-ţi calce picioarele în pădurea de dafini, 
întâi şi-ntâi să te scalzi în lacul din 
mijlocul acelei livezi, de care ţi-am vorbit, 
şi-apoi fă ce vrei. 

După cele spuse, baba se făcu 
nevăzută, iar Mina, frecându-şi ochii, se 
trezi, dar nu putea încă să se 
dezmeticească.  Venindu-şi în fire, se 
minună de visul ce-l avu. 

A doua zi, de cum se trezi, se duse 
drept la stăpânul său şi-i spuse că nu mai 
poate să rămână păstor la stână. îşi luă 
traista, fluierul, cârlibana şi cei doi câini 
credincioşi şi porni din munte-n munte, 
întrebând orice păstor întâlnea în cale 
unde se afla Muntele de Marmură. 

După multe zile de mers, după 
îndelungă osteneală şi căutare, ajunse la 
Muntele de Marmură, unde găsi şi 
pădurea de dafini. 

Când pătrunse în pădurea de dafini, 
ce-i văzură ochii? Minuni ce nu pot fi 
zugrăvite în cuvinte! 

Atunci Mina îşi aduse aminte de cele 
ce-i spusese baba în vis şi alergă-n sus şi-n 
jos ca să găsească livada în mijlocul căreia 
se afla lacul cu apa aceea vrăjită. Apoi 
văzu o livadă aşezată în soare, 
înconjurată de trandafiri, de dafini, de 
iasomii şi de alţi pomi nemaiintâlniţi. 
înăuntrul livezii erau tot felul de flori: 
maci, garoafe, crini, care, cu mirosul lor, 
adormeau omul. 

Lacul din mijlocul  livezii era 
înconjurat de sălcii şi copaci cu ramuri 
bogate şi aplecate, care făceau o umbră 
deasă şi, printre ramurile lor, adia un 
vântuleţ atât de dulce, că, parcă, lungea 
zilele omului. 

Din toate părţile, pe Muntele de 
Marmură curgeau mici izvoraşe cu apă 
rece şi limpede, ce păreau şiraguri de 
mărgăritare, care se vărsau în lacul din 
mijlocul pădurii de dafini. 

Asemenea pădure nu mai văzuse el 
niciodată! 

Atunci, fără să mai piardă vremea, 
Mina intră în lac şi se scaldă, precum îi 
zisese baba, în vis. leşind din lac, se duse 
şi se întinse la umbra unui copac şi, fiind 
sâmbătă, şi-aminti că vor sosi zânele. 
Destul de repede zânele apărură, se 
dezbrăcară şi intrară în lac. 

Mina, apropiindu-se de lac, se ascunse 
după un boschet şi... ce-i văzură ochii?? 
Cele trei zâne se scăldau nestingherite în 
mijlocul lacului! De după boschetul unde 
se ascunsese, el se uita cu dragoste la ele, 
dar, lângă zâne, mai văzu ceva luminos, 
ceva care strălucea atât de tare, că nu te 
puteai uita într-acolo. 

Uitându-se la zâne şi la acel chip 
strălucitor, Mina înţelese că printre zâne 
era o fată de mii de ori mai frumoasă 
decât ele. 

Atunci şi-aduse aminte de visul lui şi- 
şi spuse: „Pesemne că este Mugşata Lumii, 
de care mi-au vorbit zânele şi baba, în 


VIS . 


A 

Mina se apropie mai mult de lac şi, 
de uimire, rămase încremenit: Muşata 
Lumii era, într-adevăr, cea mai frumoasă 
fată pe care o văzuse. Ea îl zări şi-i făcu 
semn, fără s-o vadă cele trei zâne. Se 
ruga, dacă poate, s-o scape din mâinile 
zânelor şi s-o ia cu el. 

Dar zânele o văzură şi, privind mai 
cu atenţie, îl zăriră şi pe Mina, ascuns 
după boschet. Ruşinându-se, la vederea 
lui, încercau să-şi ascundă goliciunea şi 
aşteptau doar-doar o să plece. Dar, 
recunoscându-l pe păstorul care le-a 
cântat din fluier atât de frumos, ieşiră din 
lac şi se duseră să-şi ia cămăşile de pe 
mal. Iar Muşata Lumii rămase singură în 
mijlocul lacului, strălucind de frumuseţe, 
ca luna pe bolta cerului. 

Văzând că zânele au plecat şi 
Mugşata a rămas singură, Mina se apropie 
de lac şi-i spuse: 

- Lună care străluceşti, luceafăr de 
dimineaţă, Muşata Lumii! Spune-mi, cum 
de te afli aici? Cum de-ai căzut în mâinile 
blestematelor de zâne? 

Iar Mugşata, tremurând şi lăcrimând, 

răspunse: 

-Ah, păunaş al codrilor şi viteaz al 
vitejilor! De unde-mi ştii numele? Cine eşti 
şi cum de te-ai rătăcit prin aceste locuri 
îndepărtate? 

- Sunt păstorul Mina, cel care cântă 
din 
fluier. Sunt cel care le-a cântat celor trei 
zâne şi 
le-am întors de la nunta ta şi tot eu sunt 
cel care, 
auzind numai o dată numele tău, mi-am pus 
inima 
pe jar nestins şi am bătut munte după 


munte şi 
pădure după pădure, numai ca să ajung să- 
ti văd 


nemărginita frumuseţe! Acum, că ţi-am 
văzut 
chipul cel strălucitor, spun şi eu că pe 


drept ai 
fost numită Mugşata Lumii! 
Auzindu-i vorbele înflăcărate, 


Mugşata îi spuse: 

- Pleacă, tinere, căci amândoi 
suntem 
pierduţi! 

N-apucă Mugşata să termine bine 
vorbele, că-i şi ajunseră cele trei zâne, în 
iureşul satirilor. Văzând că se-ndreaptă 
spre el, Mina îşi chemă câinii aproape şi 
se aşeză în faţa Muşatei. Apropiindu-se 
de ei, satirii începură să tragă cu arcul, 
dar săgețile nu-l atinseră pe Mina. Traseră 
şi-a două oară, dar parcă trăgeau în stâncă. 
Atunci zâna cea mare spuse: 

-Ah, pui de lele, te-ai scăldat în lac 
înaintea noastră, de-aceea nu te-ating 
săgețile! 

Furioase, descălecară de pe satiri, 
intrară în lac, o îmbrăcară pe Mugşata şi, 
ieşind apoi 

din lac, se aşezară sub copaci - păzite din 
toate părţile de satiri. 

Păstorul Mina, cum privea la Mugşata, 
simţea că i se topeşte sufletul. Zânele se 
prefăcură a glumi cu el, spunându-i că 
nu-i vor face nici un rău, ba chiar au 
început să-l roage: 

- Flăcău mândru şi frumos, lasă-ți 
câinii şi vino lângă noi să ne cânţi din 
fluierul tău fermecat, ca să audă şi 
Mugşata Lumii! 

Auzindu-le cum vorbesc, Muşata 
stătea supărată şi cu ochii plecaţi în 
pământ. 

Bietul Mina, necunoscându-le 
şiretenia, îşi alungă câinii şi se duse 
lângă zâne. Ajungând aproape de ele, 
acestea îi aruncară o pulbere în ochi; pe 
loc, el se prefăcu în cerb. Mina, simțind 
pericolul, începu să-şi cheme câinii, dar 
era prea târziu. în acest timp, zânele o 
luară pe Muşata Lumii, încălecară pe 
satiri şi se făcură nevăzute. 

Câinii, întorcându-se, zăriră cerbul 
şi începură să-l fugărească. Ici, să-l 
prindă, colo, să-l prindă, ajunseră de-l 
alergară în şapte păduri! 

Bietul cerb era cât pe ce să-şi dea 
sufletul  de-atâta  alergătură!  Istovit, 
ajunse lângă un şanţ mare şi, dacă nu 
sărea acolo, câinii l-ar fi făcut bucăţi- 
bucăţi! Aşa s-a despărţit Mina de câinii 
lui. 

Sărmanul Mina, deşi fusese prefăcut în 
cerb, avea toate simţirile omeneşti, dar nu 
ştia cum să redevină om. Aşa alergă din 
pădure în pădure, din munte în munte, cu 
mare spaimă şi păzindu-se zi şi noapte să 
nu-l mănânce vreo fiară sălbatică sau să-l 
omoare cineva. 

Umblând prin păduri, orice creangă 
ce se mişca, şi orice pasăre ce zbura pe- 
aproape, făcând frunzele să foşnească, îl 
făceau să tremure de frică. 

Mina trăi prefăcut în cerb trei ani. Tot 
rătăcind prin locuri ferite de ochii omului, 
într-o zi ajunse la nişte stânci atât de 
înalte, că ţi-era frică să le priveşti. în 
strâmtoarea acelor stânci găsi o potecă în 
care abia putu să se strecoare. 

Apucând aşadar pe acea potecă, 
merse până ajunse într-o peşteră 
părăsită, mare şi întunecoasă, că părea 
să fie chiar gura iadului. Intrând aici, 
cerbul îşi zise: „Ce păcat că n-am ştiut de 
mai mult timp să viu în peştera asta; aici 
aş fi avut parte de linişte, aş fi dormit 
bine, căci aici n-are cum să calce picior de 
om sau de fiară". 

Fiind ostenit, după atâţia ani de 
hăituiala şi nesomn, se culcă şi adormi 
buştean. 

Pe la miezul nopţii, trezindu-se, auzi 
glasuri de femei. I se păru că-s zânele şi 
se sperie, 

zicându-şi în gând: „Vai, bietul de mine! 
Blestematele de zâne, până şi aici m-au 
găsit! Până acum m-au lăsat în pace, dar 
acum cine ştie ce-mi vor mai face!" 

De frică, se prefăcu a fi mort. Dar 
glasurile nu erau ale zânelor, ci ale unor 
ursitoare, trei la număr. Una dintre ele 
era baba ce i se arătase în vis. Se vede 
treaba că peştera asta era locuinţa 
ursitoarelor. Ele umblă ce umblă şi, după 
miezul nopţii, se adună aici. Ajungând în 
peşteră,  ursitoarelor le-a mirosit a 
răsuflare străină şi, uitându-se în toate 
părţile, găsiră cerbul ce se prefăcea a fi 
mort. Atunci ursitoarea cea bătrână le 
spuse celorlalte două: 

- Vedeţi voi acest cerb? Este 
sărmanul 
păstor Mina. 

Iar ursitoarea cea mijlocie zise: 

- Cine-a fost mama acestui păstor, 
Mina, 
că eu nu-mi mai aduc aminte? 

Ursitoarea cea mică îi răspunse: 

- Tu i-ai ursit să o ia de nevastă pe 
Muşata Lumii şi-acum nu ştii cine i-a fost 
mamă!? 

- Poate-i aşa cum spui, adăugă 
ursitoarea mijlocie, dar acum nu-mi aduc 
aminte. Spune-mi, rogu-te! 

Atunci ursitoarea cea mică începu a 

depăna: 
- Mama lui Mina a fost o fată de 
împărat şi a avut un soţ care a părăsit-o. 
Când i-a venit sorocul să nască, s-a 
furişat din palat şi s-a dus la marginea 
oraşului, în casa unei babe sărace. Acolo 
l-a adus pe lume pe băiat. Baba nu avea 
nici măcar în ce să-l înfaşe; găsi doar nişte 
cârpe vechi, de lână. Şi, după cum îi 
poruncise fata de împărat, s-a dus şi a 
lăsat pruncul în pădure. 
- Acum mi-am adus aminte de mama 
lui, dar nu ştiu cum de-a ajuns aşa, prefăcut 
şi-n cerb? 

Atunci, ursitoarea cea mai mare zise: 
- Nu pot să-nţeleg, soro, prefăcătoria 
asta a ta! Nu m-ai trimis tu să mă arăt lui 
Mina în vis şi să-l trimit la Muşata Lumii, 
în pădurea de dafini? 
- Auziti, surioarelor? adăugă 
ursitoarea mijlocie. Ştiţi bine că foarte 
uşor Mina poate să ajungă iar om şi s-o ia 
de nevastă pe Mugşata ce i-am sortit-o eu? 
Atâta doar că trebuie să ştie ce şi cum să 
facă! 
- Ce trebuie să facă? întrebă 
ursitoarea cea mică. 
- lată ce: să se ducă îndată la 
Muntele de Marmură. Acolo se află o 
peşteră ca aceasta, în care ne aflăm. Să se 
ascundă în ea şi să nu zică o 

vorbă. Să aştepte până vor veni zânele. 
Ele, de câte ori merg să se scalde, îşi lasă 
cămăşile în peştera aia. Atunci el să le ia 
cămăşile şi să treacă de trei ori prin ele, 
şi-ndată se face iar om. Şi acele cămăşi 
ale zânelor va trebui să le-mbrace şi să 
nu le scoată cât o trăi. 
- Bine, dar cum o s-o ia de soţie pe 
Mugşata, când zânele au ascuns-o tocmai 
în muntele cu apă vie şi moartă? 
- Va fi lucru mai uşor. Dacă va lua 
cămăşile zânelor, atunci ele nu vor mai 
avea nici o putere şi i se vor închina lui 
Mina şi-l vor întreba: „Ce porunceşiti, 
stăpâne?" Iar el le va zice: „Duceţi-vă să- 
mi aduceţi calul înaripat, cu stea în 
frunte". Ele, de voie de nevoie, o să-l 
asculte. Calul îl va învăţa pe Mina ce 
trebuie să facă. Zânele o să-l linguşească 
şi-l vor ruga să le dea cămăşile, dar el să 
nu le asculte că, fără cămăşi, va muri 
îndată. 
- Foarte bine le-ai gândit toate, dar de 
unde să ştie bietul Mina toate astea? 
întrebă ursitoarea cea mică. 

Atunci ursitoarea cea mare zise: 

- Soarta să-i vină-n ajutor! 

Dar Mina auzise tot ce vorbiseră 
ursitoarele. Se trezi dimineaţă, plecă din 
peşteră şi o porni 

prin poieni şi păduri, umblând din munte-n 
munte, zi şi noapte, până ajunse la Muntele 
de Marmură. Ajungând acolo, căută peste 
tot şi-n cele din urmă găsi peştera de 
marmură. Intră înăuntru şi se ascunse 
într-un colţ. 

După multă aşteptare, sosiră zânele. 
Cum intrară, zâna cea mare zise: 

- Nu ştiu a ce miroase! Parcă ar fi 
răsuflare 
de om sau de fiară... 

Zâna cea mică zise: 

- Ce om sau fiară poate să ajungă 


până 
aici? Haideţi să ne dezbrăcăm mai 
repede, că 


pierdem vremea! 

Zânele se  dezbrăcară îndată şi 
merseră să se scalde. 

Fără să mai piardă o clipă, Mina ieşi 
din colţul unde stătea ascuns, luă cămăşile 
şi, trecând de trei ori prin ele, se prefăcu 
din cerb în păstorul de-acum trei ani. 

Mare i-a fost bucuria, dar nu uită să- 
mbrace repede cămăşile zânelor, după 
cum spusese ursitoarea. Şi-o porni apoi 
spre lacul din livadă, ca să-l vadă zânele 
şi să crape de necaz. Ajungând acolo, se 
aşeză sub un pom de lângă lac şi-ncepu 
să privească zânele ce se scăldau. 

Când acestea îl  văzură, se 
înveninară şi dădură fuga la peştera de 
marmură, ca să-şi îmbrace cămăşile. Dar, 
ia-le de unde nu-s! 

Crăpând de necaz, zâna cea mare 

spuse: 

- Nu v-am spus eu că miroase a 
răsuflare de om sau de fiară? Ce ne facem 
acum? Ah, soră mai mică, ce-ai făcut! Ne- 
am luat după tine şi n-am căutat în peşteră 
să-l găsim pe blestematul ăla! Spune, 
acum, ce ne facem? 

- Ce să vă mai spun? Ce-am căutat, 
am găsit! Ce rău ne-a făcut bietul Mina, 
de l-am prefăcut în cerb, de a bătut trei 
ani toate pădurile şi toţi munţii? Acum, 
orice-am face, este în zadar! Dacă vom 
reuşi cu vorbă bună şi linguşeală să-i 
luăm cămăşile, o să fie bine! Dacă nu, 
vom păţi şi noi ce-a păţit şi el! 

Supărate şi hotărâte să-şi ia cămăşile 
înapoi, zânele se duseră înaintea lui Mina, 
i se închinară şi-l întrebară: 

- Ce porunceşti, stăpâne? 

- Să-mi aduceți într-o clipă calul 
înaripat şi cu stea în frunte! le ceru 
Mina. 

Nădăjduind să-l păcălească, zânele îi 

ziseră: 

- Bine, stăpâne, dar nu vezi că 
suntem 
dezbrăcate? Cum să mergem aşa, să-ţi 
aducem 

calul înaripat, când, pentru acest lucru, 
trebuie să trecem prin şapte împărăţii? 

- Nu vreau să ştiu cum o să mergeţi şi 
ce-o 
să faceţi! Atâta ştiu: calul înaripat şi cu 
stea în 
frunte, trebuie să mi-l aduceţi îndată, că, 
de nu, 
va fi vai şi-amar de pielea voastră! 

Văzând că nu-l pot îndupleca în nici un 
chip, zânele plecară şi se întoarseră iute 
ca gândul cu calul înaripat! Dându-i calul, 
căzură în genunchi în faţa lui Mina, 
rugându-l cu lacrimi în ochi să le 
înapoieze cămăşile. Dar nimic nu l-a 
înduplecat pe Mina, care le zise: 

- Voi m-aţi prefăcut în cerb şi am 
umblat 
trei ani prin toate pădurile şi toţi munţii 


şi acum 
vreţi ca, după o zi-două, să vă dau 
cămăşile? să 


vă scoateţi din minte asta! 

Auzindu-l, zânele tăcură. lar Mina, 
încă-lecând calul înaripat şi cu stea în 
frunte, cât ai clipi din ochi ajunse în 
curtea babei care-l găsise în pădure şi-l 
crescuse. 

Văzându-l, sărmana băbuţă i se 
aruncă de gât, sărutându-l cu dor şi 
întrebându-l pe unde a umblat atâta amar 
de vreme. Mângâind-o ca pe o adevărată 
mamă, Mina îi povesti de-a fir-a-păr toate 
păţaniile lui din ultimii ani. 

După ce trecură câteva zile, calul îi 
zise lui Mina: 

- Stăpâne, mare bine mi-ai făcut că 
m-ai scăpat din mâinile acelor blestemate 
de zâne; te rog, dar, să-mi mai faci un bine 
şi-apoi am să fac pentru tine tot ce-mi vei 
cere! 

- Ce bine vrei să-ți fac? întrebă 

Mina. 

- Vreau să mă scald neapărat în 
lacul din pădurea de dafini! 

- Bine, zise Mina. Fii gata, că mâine 
mergem negreşit acolo! 

A doua zi se trezi de dimineaţă şi 
plecă spre pădurea de dafini. Ajungând 
acolo, se scăldară, el şi calul, şi, ieşind din 
lac, îl duse la umbra unui copac. Mina îi 
zise calului: 

-Ascultă, căluţul meu cu stea în 
frunte: în lacul ăsta s-a scăldat Muşata 
Lumii şi eu am văzut-o. De atunci şi 
până-n clipa asta, mintea mi-este tot la 
ea. Spune-mi, te rog, cum să facem să 
ajungem la ea? 

-Ah, stăpânul meu, îi răspunse calul, 
tot de ea vroiam să-ţi vorbesc şi eu! Să 
mergem s-o scăpăm din mâinile acelui 
zmeu blestemat care-a răpit-o din mijlocul 
curţii, când Muşata îşi spăla părul. De 
când a aflat că tu ai văzut-o când se 

scălda în lac şi că ai vorbit cu ea, zi şi 
noapte o pune la fel şi fel de cazne. 

- Spune-mi, calul meu, unde-o putem 
găsi pe Mugşata? 

- Se află în mijlocul muntelui cu apă 
vie şi apă moartă. La poalele acestui 
munte este o livadă cu copaci de sute şi 
mii de ani. în spatele copacilor este o 
peşteră mare în care se află o 
zgripţuroaică cu şapte capete. 
Zgripţuroaica asta este sora 
blestematului de zmeu. El, ştiind că 
ursitoarele ţi-au sortit-o ţie pe Mugşata 
Lumii, o ţine legată acolo, de un copac, şi 
a poruncit sorei lui s-o păzească straşnic. 
Şi-aşa, blestemata de zgripţuroaică, zi şi 
noapte, nu se mişcă de acolo! 

- Calul meu, dacă-i aşa cum zici, cum 
o s-o putem lua pe Mușata? 

- De luat, o luăm; dartrebuie să asculți 
ce-am să-ţi spun eu. Sunt tare obosit de 
cât m-au istovit zânele. Trebuie să mă 
odihnesc patruzeci de zile. Şi, ca să putem 
să mergem s-o luăm pe Mugşata, şi să 
scăpăm vii şi sănătoşi, trebuie să mă adăpi 
în aceste patruzeci de zile cu lapte de 
căprioară şi să mă ţesali de două ori pe 
zi, până îmi va cade părul ăsta fermecat 
de zâne. Atunci am să-ţi zic: „încalecă-mă 
acuma şi să n-ai teamă de nimic!" 

- Bine, calul meu, aşa să fie! Dar de 
unde am să găsesc eu lapte de căprioară, 
ca să te adap patruzeci de zile? 

- De-asta te-ngrijeşti tu? Porunceşte 
celor trei zâne şi, din pământ, din iarbă 
verde, îţi vor aduce laptele! 

- Bine, dar cum să găsesc acum 
zânele? 

- N-ai cămăşile lor cu tine? înţeapă- 
le cu un vârf de cuțit şi îndată vor fi lângă 
tine! 

Mina făcu precum îl povățuise calul 
său şi îndată zânele apărură înaintea lui. 
Văzându-le, le porunci: 

- De astăzi, timp de patruzeci de zile, 
să-mi 
aduceţi în fiecare dimineaţă câte o 
găleată cu 
lapte de căprioară, că, de nu, vă leg de 
coada 
calului înaripat, să vă târască până 
crăpaţi! 

Zânele i se închinară şi-i ziseră: 

- O să facem, stăpâne, cum ne-ai 

poruncit! 

Şi-aşa, din ziua-aceea, Mina începu 

să-şi 
ţesale calul de două ori pe zi şi să-l 
hrănească numai cu lapte de căprioară. 

împlinindu-se apoi cele patruzeci de 
zile, calului îi crescu păr nou, ce strălucea 
ca aurul. Şi atunci calul înaripat şi cu 
stea în frunte îi zise lui Mina: 

- Stăpâne; ai făcut tot ce ţi-am zis 


eu. Mai 
am să-ţi spun un lucru, pentru binele tău 
şi al 


meu. Cheamă zânele şi rupe-le câte trei 
peri 

de la fiecare, că o să ne trebuiască. Ş- 
apoi 

pregăteşte-te, că-n două zile ajungem la 
Mugşata 

şi-o vom lua cu noi! 

Mina chemă zânele şi luă câte trei 
peri de la fiecare. Apoi, luându-şi cele de 
trebuinţă, încalecă şi plecară. Umblară, 
trecură munţi, câmpii, poieni, livezi, văi, 
râuri, dealuri şi prăpăstii şi-n cele din 
urmă ajunseră într-o câmpie unde 
mişunau şerpi veninoşi. Atunci calul îi 
spuse lui Mina: 

- Câmpia asta n-o putem trece pe 
jos. Eu 
am să zbor, dar tu trebuie să te ţii bine de 
coama 
mea, să nu te trântească de pe mine 
vânturile 
turbate. Şi, când ai să vezi că sunt gata să 
cobor 
pe pământ, să arunci trei peri de-ai 
zânelor. să 
nu te sperii de ce-ai să vezi, că eu sunt cu 
tine! 

Calul, adunându-şi toate puterile, îşi 
luă zborul până la nori. Când să fie gata 
să coboare pe pământ, Mina scoase trei 
peri de-ai zânelor şi-i aruncă. Şi-atunci, 
ce văzu? 

Toţi şerpii se adunară, se încolăciră, 
se împletiră şi făcură cu trupurile lor un 
gard viu 

înaintea lui Mina. El, văzând asta, se 
sperie tare, dar calul îi zise: 

- Scoate alţi trei peri, aruncă-i şi nu- 
ți fie 
frică! 

Mina făcu ce-i zise calul şi-ndată 
apărură trei stoluri de vulturi flămânzi, 
care se  repeziră asupra  şerpilor, 
înghiţindu-i pe toţi. 

Şi-aşa  trecură de acea câmpie 
blestemată. Tot mergând mai departe, 
calul îi zise lui Mina: 

- Stăpânul meu, bucură-te, că ne 
apropiem 
de muntele cu apă vie şi apă moartă. în 
pădurea 
în care vom intra acum, vom găsi multe 
fete şi 
nepoate de-ale zgripţuroaicei. Ele te vor 
întreba 
de unde vii şi-ncotro te duci. Tu să le 
spui: „Vin 
de pe lumea cealaltă, să iau apă vie şi 
apă 
moartă!" Auzindu-te, ele vor merge de- 


ndată la 
zgripţuroaică să-i spună. Zgripţuroaica, 
fiind cea 


care păzeşte apa vie şi apa moartă, îşi va 
aduna 

fetele şi nepoatele şi vor merge să 
păzească 

apele. în clipa aceea, noi vom merge 


repede la 
Muşata, vei dezlega-o de copac şi 
degrabă veţi 
urca în spatele meu. Ne vom lua zborul, 
toţi trei, 


şi când vei vedea că zgripţuroaica aleargă 
după 

noi, cu toate fetele şi nepoatele ei, să 
arunci şi 
ceilalţi trei peri de-ai zânelor. Dar nici tu, 
nici 

Mugşata să nu priviţi înapoi, că, din cei trei 
peri, se va face un râu mare şi tulbure, o 
pădure deasă şi o prăpastie cu foc, cu 
pară vânătă. După ce vom trece de 
câmpia cu şerpi, ne vom putea odihni. 
Mina luă aminte la tot ce-i spuse calul. 
Ajungând la fetele şi nepoatele 
zgripţuroaicei, acestea-l întrebară: 
- Bine-ai venit, flăcău mândru şi 
frumos! De unde vii şi-ncotro te duci? 
- S-aveţi parte de noroc! Vin de pe 
lumea cealaltă şi mă duc să iau apă vie şi 
apă moartă! 
- întoarce-te, flăcăule, că-ţi vei 
pierde negreşit capul! 
- Nici nu-mi trece prin gând! răspunse 
Mina. 
Auzind asta, ele o luară la fugă să-i 
spună 
zgripţuroaicei. Aceasta îşi adună toată 
ceata de fete şi nepoate şi se duseră să 
păzească apele, în timpul ăsta, Mina, 
călare pe calul năzdrăvan, ajunse în 
peşteră. O eliberă pe Mugşata, o luă în 
braţe şi amândoi se aruncară în spatele 
calului. 
- Ei, calul meu drag, acum să te văd! 
Calul, cu Mina şi Mugşata în spatele 
lui, îşi 
începu zborul. Dar, deodată, se auzi un 
tunet înfricoşător. Calul spuse: 


33 


- Este zgripţuroaica bătrână, cu 
fetele şi nepoatele ei. Fă ce ţi-am zis şi să 
nu vă temeti de nimic! 

Atunci Mina aruncă şi ultimii trei 
peri luaţi de la zâne şi îndată apăru un 
râu tulbure, o pădure deasă şi o 
prăpastie cu foc. Zgripţuroaica, după ce 
aşteptase cam mult la apa vie şi moartă, 
să vină Mina şi văzând că acesta întârzie, 
se întoarse la Muşata. Negăsind-o, se 
necăji tare pe fetele şi nepoatele ei. Se 
puseră pe fugă şi ajunseră la râul cel 
tulbure. Intrând toate în râu, ca să treacă 
dincolo, nepoatele  zgripţuroaicei se 
înecară până la una. leşind din râu, 
zgripţuroaica şi fetele ei ajunseră în 
pădurea cea deasă. 

De aici nu putu să iasă decât 
zgripţuroaica bătrână care, ajungând la 
prăpastia cu foc, nu mai putu să iasă de 
aici şi arse. 

Scăpând de ele, calul, Mina şi 
Mugşata ajunseră într-o poiană verde şi se 
aşezară la umbra unui copac. 

Calul îi zise atunci lui Mina: 

-Acum descăleca, stăpânul meu, să 
ne odihnim puţin, că am scăpat cu viaţă 
din toate necazurile. 

Mina şi Muşata, mână-n mână, îşi 
spuseră toate prin câte trecuseră de când 
au văzut lumina zilei şi până-n clipa aceea. 
După ce s-au odihnit, încălecară amândoi 
pe calul înaripat şi se duseră la baba care 
l-a crescut pe Mina. Acolo, în sat, Mina se 
cunună cu Muşata Lumii. Bucuria lor au 
împărtăşit-o toţi sătenii, care au venit cu 
mic cu mare la nuntă. 

Şi-au trăit în dragoste şi pace ani 
îndelungaţi şi, dacă n-or fi murit, poate că 
mai trăiesc şi astăzi. 


POVEŞTI ARMENEŞII 


Cei trei fraţi 


A FOST ODATĂ o foamete ca niciodată 
şi-un rege care tocmai atunci şi-a pierdut 
una dintre cămile. Slugile i-o căutară prin 
toată împărăţia. Au răscolit ţinutu-n lung 
şi-n lat, dar cămila n-au găsit-o. Supuşii 
împăratului mureau de foame şi se băteau 
câte-o mie pentru o bucată de pâine. 

în acea împărăție trăia o biată femeie. 
Şi ea avea trei feciori: un plugar un 
grădinar şi un ţesător. Aceşti trei fraţi 
prinseseră cămila care umbla fără stăpân 
prin părţile acelea şi o ascunseseră în grajd. 
Ştiau că mama lor era mai săracă cu 
duhul şi se temeau să nu dea lumii de ştire 
ce făcuseră. Aşa că îi spuseră că trebuie să 
se îmbrace într-o zi de sărbătoare în haine 
de mireasă. 

- O să invităm, îi spuseră ei, toţi 
prietenii şi neamurile la petrecerea noastră. 
O să tăiem cămila şi vom avea cu toţii 
belşug de carne. 

Cei trei fraţi tăiară cămila şi puseră 
carnea la păstrat în vase mari de lut, pe 
care le pitiră bine, căci ştiau prea bine ce 
li se putea întâmpla dacă ar fi fost 
descoperiţi, apoi fiecare se duse la 
munca sa. 

Slugile regelui veniră mai întâi la 
casa plugarului şi-l întrebară: 

- Frate, ai văzut vreo cămilă 
alergând pe aici fără stăpân? 
- Nu vedeți că-mi ar pământul? 

Voia ca slugile să-l socoată o ţâră 
neîntreg la minte. 

- Ba vedem că-ţi ari pământul, dar noi 
te-am întrebat dacă n-ai văzut o cămilă! 

- Apoi, depinde. Câteodată ar două 
pogoane pe zi, altă dată numai unul. 

- Noi  te-ntrebăm de-o cămilă, 
înţelegi? O cămilă! D-aia cu patru 
picioare, două urechi şi un gât lung şi 
încovoiat... 

- Da... e tare mult de lucru înainte de 
a-mi putea aduna recolta: ar, semăn, 
cultiv, ud... 

- Să nu ne mai pierdem timpul cu 
trăsnitul ăsta! mormăiră slugile regelui şi 
se duseră să-l întrebe pe fratele său, 
grădinarul. 

Şi grădinarul se prefăcu a fi într-o 

ureche. 

- Nu cumva ți s-a întâmplat să vezi 
pe-aici vreo cămilă? 
- Ce, sunteţi orbi, oameni buni? Nu 
vedeţi ce fac eu? Culeg alune! 
- Noi te-ntrebăm de o cămilă. Ai 
văzut-o, au ba? Doar atâta vrem să ştim. 
- Eh, prețul alunelor ba scade, ba 
creşte. E greu să vă spun cât ați putea 
lua pe alunele voastre. 
- Te-ntrebăm despre o cămilă, 
înţelegi? O cămilă! Eşti surd? N-auzi? 
- Pomii cei mari sunt la celălalt 
capăt al livezii. îi scutur mai târziu. 
Oamenii regelui socotiră că acest 
grădinar era şi mai netot decât fratele 
său, aşa că se duseră să-l întrebe pe 
ţesător. 
- Căutăm o cămilă care s-a pierdut. 
Dacă 
ne spui unde s-o găsim, vei fi răsplătit. 
Şi ţesătorul, la rândul său, se 
prefăcu a fi buimac pe de-a-ntregul. 
- D-apoi nu vedeți că-s ocupat cu 
tesutul? 
- Te-ntrebăm de o cămilă care 
apartine regelui. 
- Ba bine că nu. Sunt zile când ţes mai 
multă pânză ca-n altele. 

- Nu ne pasă câtă pânză teşi într-o zi 
sau în alta! Nu vrem să ştim altceva 
decât dacă ai văzut o cămilă. 

- Prețul nu e fix. Câteodată iau un 
ban de-argint, câteodată doi, pentru 
aceeaşi măsură. 

Slugile regelui îşi spuseră una 

alteia: 

- Tânărul ăsta-i şi mai nebun ca 
frate-su. 

Hai s-o întrebăm pe mama lor. S-ar putea 
să ne 
spună ea adevărul. 

Pe mamă au găsit-o stând la colțul străzii 
cu rochia şi vălul ei de mireasă. -Ai văzut 
o cămilă? 

- Bineînţeles. Au tăiat-o fiii mei. 

- Când asta? 

- Când m-am măritat. 

Slugile înţeleseră pe dată că mama 
era cu adevărat cea mai nebună dintre 
toţi şi renunţară să mai caute, pierzând 
orice nădejde de a mai găsi cămila 
regelui. 


Moartea micului Kikos 


AU TRĂIT CÂNDVA un bărbat şi o 
femeie şi ei aveau trei fete. într-o bună zi, 
pe când soţul muncea la câmp, femeia 
trimise pe fiica cea mai mare la izvor să 
aducă apă, că voia să frământe aluatul. 
Izvorul se afla pe buza unei vâlcele, la 
umbra unui copac falnic. Fata îşi umplu 
ulciorul, apoi ridică privirea spre copac; 
de-acolo privi cu spaimă spre stâncile ce 
ieşeau din pământ ca nişte măsele, în 
fundul vâlcelei. Oftă: 

- Va veni o zi când mă voi căsători şi 


voi 

avea un fecior şi-o să-l numesc Kikos. O 
să-i fac 
o căciulă de toată frumuseţea. Şi nu peste 
mult 0) 
să vină aici, la acest izvor, şi o să se 
caţere în 
copacul ăsta şi-o să cadă pe stâncile alea 
şi-o să 
se  prăpădească. Ce nenorocire! Ce 
mamă ne 


norocită sunt! Cum să nu plâng? 

Fata izbucni în lacrimi şi, aşezându- 
se sub copac, îşi jeli băiatul încă 
nenăscut. 

- Unde s-o fi ascuns mototoala aia 
de 
soru-ta? Trebuie să frământ aluatul, să fac 
pâine, 
zise femeia către fata cea mijlocie şi o 
îndemnă 
la izvor, să vadă ce se întâmplase cu sora 
ei. 

Fata o găsi pe soră-sa plângând de 
zor. 
- Ce plângi, soră dragă? 
- D-apoi tu eşti nesimţitoare? Ce fel 
de mătuşă mai eşti şi tu? 
- Mătuşă? Ce vrei să spui? 
- Va veni o zi când mă voi căsători şi 
voi avea un fecior şi-o să-l numesc Kikos. 
O să-i fac o căciulă de toată frumuseţea. Şi 
nu peste mult o să vină aici, la acest izvor, 
şi o să se caţere în copacul ăsta şi-o să 
cadă pe stâncile alea şi-o să se 
prăpădească. Ce mamă nenorocită sunt! 
Cum să nu plâng? 

Fata se aşeză lângă sora ei mai mare 
şi se puseră amândouă pe plâns mai cu 
spor. Mama lor nu mai avea răbdare să le 
aştepte. N-aveau apă-n casă, să frământe 
aluatul. O trimise pe a mai mică dintre 
fiice la izvor, să vadă ce se petrecuse cu 
surorile ei. Când acestea îi povestiră 
despre micul Kikos, ea se porni pe plâns 
mai dihai ca ele. 

Mama fetelor nu mai putu aştepta. Se 
grăbi către izvor ea însăşi şi ţipă la fiicele 
ei: 

- Ce v-a apucat, zănaticelor?! Ce 


faceţi aici, 
sub copac, când trebuie să frământ aluatul 
şi am 


nevoie de apă? 

- Of, dragă mamă, ce fel de bunică 
eşti? se jeluiră tustrele într-un glas. Cum 
de ai inima atât de împietrită când îţi 
poate muri nepotul? 
- Să moară nepotul?... Ce tot vorbiţi 
verzi şi uscate? 

Fiica ei cea mai mare îşi smulgea 
părul din cap şi nu contenea zicând: 

- Vai mie, vai mie! 

Celelalte explicară, printre suspine: 

- Of, dragă mamă, va veni o zi când 


sora 
noastră se va căsători şi va avea un 
fecior şi-o 
să-l numească Kikos. O să-i facem 
băiatului o 
căciulă de toată frumusețea, din blană de 
oaie, şi 
nu peste mult o să vină aici, la izvor, şi o 
să se 


caţere în copacul ăsta şi-o să cadă pe 
stâncile 

alea şi-o să se prăpădească. Nu se cuvine 
să 

plângi, dacă o să-i fii bunică? 

Mama plânse amar dimpreună cu 

fiicele ei. 

Un bărbat călare trecu pe lângă 
izvor. Vă-zându-le vărsând atâtea lacrimi 
şi smulgându-şi părul, le întrebă: 

- De ce plângeţi? 

- Cum să nu plângem dacă micuțul 
nostru Kikos o să cadă din copacul ăsta şi 
se va prăpădi?! răspunse mama, printre 
suspine. 

Omul era la  încurcătură: nu 
pricepea ce anume voia să spună femeia. 

-Ascultă, omule bun, zise ea, fiica 
mea a mai vârstnică se va mărita într-o 
bună zi şi va avea un fiu şi-o să-l numească 
Kikos. O să-i facem o căciulă straşnică din 
piele de oaie băiatului nostru. Şi o să 
vină o zi când o să se îndrepte către 
acest izvor. Şi o să se caţere în copacul 
acesta, o să cadă pe stânca aceea şi o să 
se prăpădească. Apoi, cum să nu plângă 
maică-sa, mătuşile şi bunica lui?! 

Şi tuspatru se puseră pe hohotit. 

-Aoleo, săracul nostru Kikos, aoleo, 
dragul nostru Kikos s-a dus! 

Bărbatul surâse în barbă şi zise: 

- Cu lacrimile nu-l întoarceţi pe 


băiat... Mai 
bine mergeţi acasă şi faceţi imediat un 
praznic 


în amintirea lui. 

Ele îi mulţumiră pentru sfatul bun, se 
ridicară şi se duseră acasă, tăiară o vită şi 
invitară toţi vecinii la praznic. 

în seara următoare se înapoie şi soţul. 
Văzu capul vacii - singura pe care o 
aveau. 

- Cine ne-a omorât vaca? îşi întrebă 
soţia 
şi fiicele. 

- Am dat un praznic în amintirea 
micului nostru Kikos, răspunseră ele. 

- Şi cine-i Kikos, mă rog? Despre ce 
anume trăncăniţi? Ce s-a petrecut aici? 
Aţi înnebunit cu toatele? 

Când ele îi istorisiră despre moartea 
micului Kikos, el se înfurie de-a binelea, 
dar era prea târziu ca să mai poată face 
ceva. După o ceartă de zile mari, el plecă 
de-acasă valvârtej, gândind în sinea lui: 
„tare-aş vrea să ştiu dacă numai nevastă- 
mea şi cu fetele mele sunt nebune sau 
mai sunt şi alţii pe lângă ele". 

Pe când umbla de-a lungul unui 
pârâu, zări o femeie care-şi spăla 
picioarele în apă. 

- Unde mergi, frate? îl întrebă 

femeia. 

El o privi, dar nu răspunse nimic, de 
furios ce era. Femeia îşi repetă 
întrebarea. Era atât de posomorât, încât 
strigă la ea: 

- Mă duc la ducă-se pe pustii! 
- Maică-mea e la ducă-se pe pustii, 
zise ea şi vreau să-i trimit nişte bani! 

El nu-i dădu nici o atenţie femeii şi 
merse mai departe. Ea alergă după el, 
implorându-l: 

- Maică-mea e la ducă-se pe pustii 
şi 
aşteaptă banii ăştia de la mine. Te rog, 
dă-i-i 
dumneata, din partea mea! 

„Cu banii ăştia mi-aş cumpăra altă 
vacă, gândi omul, băgând banii în 
buzunar. Căutam pe cineva mai nebun 
decât ai mei, dar iată că femeia asta, într- 
adevăr nebună, aleargă singură după 
mine." 

Din întâmplare, femeia aceea era 
tocmai soţia bărbatului care trecuse 
călare pe lângă izvor şi le sfătuise să facă 
un praznic. Ea se duse acasă şi-i povesti 
soţului: 

- Tocmai i-am trimis mamei nişte 
bani. 

- Ce, ai înnebunit? Cum o să-i trimiţi 
bani? Doar e moartă! 

- Am întâlnit un om care se ducea la 
ducă-se pe pustii şi i-am dat lui. 

în mânia lui, îşi lovi femeia şi, sărind pe 
cal, alergă să-l găsească pe omul căruia 
ea-i încredinţase banii. îl urmări până la 
moară. Intră în moară să-l caute, dar nu-l 
găsi. Omul parcă pierise. Urmăritorul 
alergă în curte şi, ce să vezi, îi pierise şi 
calul. Omul, care pierduse vaca, găsise 
calul şi-l luase cu sine, hotărând să-l 
vândă. Ajuns acasă, spuse soţiei şi fiicelor 
sale: -Am socotit că voi sunteţi singurele 
nebune din împrejurimi, dar am constatat 
că alţii sunt şi mai nebuni decât voi. 

Să te-ntinzi cât ţi-e 
plapuma 


A FOST CÂNDVA un rege care dădu 
poruncă tuturor  plapumarilor din 
împărăţia sa să-i facă o plapumă nici prea 
lungă, nici prea scurtă, ci tocmai bună şi 
potrivită cu statul luminăţiei-sale. Şi uite- 
aşa cădeau capetele plapumarilor celor 
mai mari şi mai pricepuţi, căci nu izbutise 
nici unul să potrivească, din foarfeci şi 
din ac, lungimea cerută. 

- Viaţă lungă, luminăţia ta, zise un 
plăpu-mar rămas printre cei vii, de îndată 
ce se află în faţa regelui. Eu, unul, pot face 
plapuma hotărâtă, adăugă el. 

- Foarte bine, fă-o, zise regele. Dar, 
ţine minte, 


Cu-atâtica de-i mai 
scurtă Cu-atâtica de-i 
mai lungă, Capul jos o 
să-ți ajungă. 


Plăpumarul se întoarse-n atelier şi 
cusu plapuma cam scurtă. Era o plapumă 
frumoasă. O luă în spinare şi o duse la 
palat. Ajungând acolo, 

o întinse cu mândrie pe patul regelui. 
Insă, prevăzător, şi-a luat un bici pe care-l 
tinea ascuns sub haină. 

- Hai să vedem dacă-i pe potriva 
mea, spuse regele. 

Şi, lungindu-se în pat, trase plapuma 
peste sine şi-şi întinse picioarele. Degetele 
îi ieşeau de sub plapumă. Plăpumarul 
scoase biciul şi, cât ai zice peşte, o 
lovitură  şfichiuitoare plesni degetele 
regelui; acesta îşi trase picioarele 
numaidecât sub plapumă. 

Viață lungă, luminăţia ta, zise 
plăpumarul. Văd că  plapuma-i de 
lungimea cuvenită. Aşa e: omul să se- 
ntindă cât i-e plapuma. 

Regele păstră plapuma şi îl răsplăti 
pe plăpumar pentru cuvintele-i înțelepte. 


Ţesătorul cel înţelept 


UN REGE ÎMPĂRĂŢEA peste o ţară 
mare. Şi cum şedea el pe tron, iată că 
vine un trimis 

dintr-o ţară îndepărtată şi, fără a scoate o 
vorbă, desenă un cerc în jurul jilţului 
împărătesc. Regele fu tare încurcat. îşi 
chemă toţi curtenii şi sfetnicii şi-i întrebă 
ce putea să însemne aceasta, dar nici unul 
nu-i putu da vreun răspuns. 

Regele era tare necăjit. Va să zică 
nu se afla printre toţi fruntaşii ţării nici 
unul înţelept? Le porunci deci să caute 
orice om din împărăție care să poată da un 
răspuns trimisului, că, de nu, îi va ucide 
pe toţi. 

Sfetnicii dădură ocol cetăţii căutând 
un astfel de om şi li se întâmplă să intre 
într-o casă unde văzură un leagăn şi un 
prunc în el, iar pruncul se legăna de unul 
singur. Nu se mai afla în casă nimeni 
altcineva. Acelaşi lucru văzură ei şi în 
următoarea casă: leagănul se legăna de 
unul singur şi nu se afla nimeni în casă. Se 
suiră atunci pe acoperiş şi acolo văzură un 
băț care se mişca singur ca să sperie 
păsările ce erau ispitite de grânele 
spălate şi întinse la uscat, la soare. Miraţi, 
coborâră la subsol şi văzură un ţesător 
lucrând la război. Avea o sârmă legată la 
un capăt al vatalelor, o sârmă la celălalt 
capăt şi o alta legată de spată, iar când 
vătalele se mişcau înainte şi înapoi, cele 
două leagăne şi băţul aşezat pe 

acoperiş ca să sperie păsările se mişcau o 
dată cu ele. într-adevăr, un ţesător 
înţelept. 

-Avenit un trimis dintr-altă ţară şi a 
desenat un cerc în jurul tronului regelui, 
dar refuză să vorbească, îi spuseră 
ţesătorului. Nu ştim ce înseamnă 
aceasta. Poate ştii tu. Vino cu noi. Regele 
o să te răsplătească bine dacă dezlegi 
ghicitoarea asta. 

Ţesătorul se gândi ce se gândi, apoi, 
luând o pereche de arşice şi un pui de 
găină cu el, se îndreptă către palat 
împreună cu oamenii regelui. Odată ajuns, 
scoase arşicele din buzunar şi le aruncă 
pe jos în faţa trimisului. Acesta vâri îndată 
mâna în buzunar şi scoase un pumn de 
mei pe care-l răspândi pe podea. Atunci 
ţesătorul dădu la iveală, de sub haină, 
puiul şi îl puse să mănânce grăunţele. 
Trimisul, care din cinstire pentru rege se 
descalţase, se încălţă şi plecă fără să 
spună o vorbuliţă, cât de mică. 

Regele şi toţi cei din preajma sa îl 
întrebară pe ţesător: 

- Ce vrea să însemne asta? 

- Când trimisul străin a desenat 
cercul, el înţelegea că regele său va veni 
să ne asedieze cetatea, răspunse ţesătorul, 
şi dorea să afle dacă 

regele nostru i se supune sau se va opune. 
Când am aruncat arşicele înainte-i, el a 
înţeles că mai curând s-ar duce să joace 
toţi arşice, că pe lângă noi nu-s decât ca 
nişte copii şi că este o prostie să-şi 
închipuie că l-ar putea înfrunta pe regele 
nostru. Când a răspândit meiul pe podea, 
voia să spună că regele său stă în fruntea 
a nenumărați războinici. lar când puiul 
meu a mâncat meiul, trimisul a înţeles ce 
voiam să zic, anume că unul dintre noi era 
în stare să ucidă câte-o mie de astfel de 
ostaşi. 

Regele fu atât de mulţumit de ţesător, 
încât dori să-l facă mare sfetnic, însă 
ţesătorul se întoarse la războiul său de 
ţesut. 

- Oh, rege, spuse el, te implor să nu 
uiţi că printre cele mai smerite slugi ale 
tale se numără oameni care, câteodată, 
sunt mai înţelepţi decât sfetnicii tăi! Şi 
nădăjduiesc că de-acum înainte îi vei 
socoti şi pe ţesători şi pe cârpaci tot ca 
pe nişte oameni. 


Călătorii 


ÎNTR-O BUNĂ ZI, un cocoş se sui pe 
acoperiş, să privească lumea. Şi-a lungit el 
gâtul cât a putut, dar n-a izbutit să vadă 
nimic, căci muntele dinaintea lui îl 
împiedica. 

- Căţelule, frățioare, nu ştii tu ce se 
ascunde în spatele muntelui de colo? îl 
întrebă el pe cățelul ce sta tolănit în curte. 
- Nu ştiu nici eu, răspunse câinele. 

- Dar cât o să mai stăm locului?! Să 
ne ducem şi noi prin lume, să vedem câte 
sunt şi câte nu-s! 

Câinele fu de aceeaşi părere cu el; 
aşadar, amândoi porniră-n lume. 

Merseră ei cât merseră şi, seara, 
ajunseră într-o pădure. înnoptară acolo. 
Câinele se culcă într-un tufiş, iar cocoşul 
se sui în copacul de-alături, şi-aşa au 
adormit. 

Cocoşul, după obiceiul său, 
întâmpină zorii zilei cu: Cucuriguuu!... 

O vulpe îi auzi glasul. Se apropie, îl 
văzu şi-şi zise: „De unde o mai fi răsărit şi 
ăsta? Straşnic lucru ar mai fi să te-nfrupţi 
din el de dimineaţă". 

Apoi rosti cu glas tare, ieşind dintre 

tufe: 

- Bună dimineaţa, taică moşule. Ce 
zor nevoie te aduse prin locurile astea? 

- Am plecat să vedem lumea, 
răspunse cocoşul. 

- Ei, dar bine v-aţi mai gândit! zise 
vulpea. De câtă vreme caut şi eu pe cineva 
să merg cu el la drum... Ce fericită 
întâmplare... Hai, dă-te jos şi-om călători 
mai departe împreună. 

- De-acord! zise cocoşul. Din partea 
mea, n-am nimic împotrivă, numai vezi, te 
rog, dacă-i şi prietenului meu pe plac. 
Dacă-i aşa, cobor şi pornim. 

- Dar unde ţi-i 

prietenul? 

-în tufişul cela. 

„Prietenul lui tot vrun cocoş trebuie 
să fie, gândi vulpea; aşa că pică bine să- 
mi asigure şi prânzul." 

Numai că, pe neaşteptate, din tufiş 
se ivi câinele. Cum îl zări, vulpea o şi tuli, 
dar ce tuleală! 

- Stai, cumătră vulpe! striga cocoşul 
din 
vârful copacului. Stai că venim şi noi, nu 
alerga! 

Ce prietenie mai e şi asta? 


Mincinosul 


A FOST ODATĂ un rege care trimise 
crainici să vestească pretutindeni: 
- Cel care va şti să spună regelui cea 


mai 

gogonată minciună va primi, drept 
răsplată, un 
măr de aur! 


Veniră mincinoşi din toate colţurile 
împărăției şi îşi spuseră minciunile, dar 
regelui nu-i plăcu nici una. Orice ziceau 
ei ar fi putut fi şi adevărat. Printre aceşti 
aşa-zişi mincinoşi se numărau şi feciori 
de mari sfetnici şi bărbaţi de frunte ai 
împărăției, dar nici ei nu dobândiră mărul 
de aur. 

într-o zi veni un cioban, care-i zise: 

- Să trăieşti, măria ta! Iaică-meu 
avea un 
băț atât de lung, că dobora stelele cu el. 

La care împăratul răspunse: 

- Se mai întâmplă. Şi bunicul meu 
avea un 
ciubuc, că, ţinându-l în gură, i-aprindea 
celălalt 
capăt de la soare. 

CiobanuFclătină din cap a pagubă şi 

plecă. Mai veni un croitor şi zise: 

- Să-mi fie cu iertare, împărate, aş fi 
venit 
să te văd de mult, dar n-am putut: c-a 
plouat atât 

de tare, încât fulgerele au sfâşiat tot 
cerul, de-a rămas numai zdrenţe şi m-am 
dus să-l cos. 

- Cu adevărat, bine ai făcut, îl lăudă 


îm 
păratul. Dar nu prea l-ai peticit cum 
trebuia, c-au 


mai căzut câteva picături azi dimineaţă. 

Adevărul este că mincinoşii de 
pomină nu-l prea vizitau pe împărat. 

în cele din urmă sosi la palat şi un 
bătrân cerşetor, purtând în mâinile-i 
slabe o ulcică din cele mai mari. Regele 
îl întrebă: 
- Ce vrei, taică? 
- Să ai parte, luminăţia ta, de viaţă 
îndelungată. Vreau să-mi dai banii înapoi. 
Ştii că-mi datorezi o ulcică vârf cu aur. 
- Minti! Nu-ţi datorez nimic! 
- Dacă socoti că-s mincinos, atunci 
dă-mi mărul de aur făgăduit. 

Regele înțelese unde bătea 
cerşetorul şi, schimbând tonul, zise: 
- Nu, ai spus adevărul! 
- Dac-am spus adevărul, umple-mi 
ulcica de colea cu bani sunători. 

Fără a mai scoate vreo vorbă, regele-i 
dărui mărul de aur. 


Vulpea, Lupul, Ursul şi Pasărea- 
de-Smarald 


A FOST ODATĂ un rege armean care 
avea un singur fiu. Flăcăul acesta era un 
neisprăvit şi singurul lucru de care-i păsa 
era vânătoarea. Vâna din zori şi până-n 
noapte. 

într-o zi, tătâne-su îi dădu un arc nou, 
destulă hrană ca să aibă ce mânca vreo 
câteva zile şi îi spuse că e timpul să-şi 
câştige singur pâinea. Feciorul sărută 
mâna părintelui său şi plecă să-şi caute 
norocul. 

Nimeni nu poate şti cât de departe s- 
a dus, până ce ajunse la un codru adânc. 
Acolo-şi ridică o colibă. Vâna ca şi mai 
înainte. Zilnic avea belşug de carne să 
mănânce. Ceea ce nu prididea să 
mănânce, punea la sărat şi păstra într-un 
beci, ca să nu se strice. 

Trecu un an şi o foamete cumplită 
mână toate fiarele să rătăcească prin 
păduri, doar-doar or găsi ceva de-ale gurii. 
într-o bună zi, o vulpe, a cărei burtă sălta 
de durere şi de goală ce era, trecu pe 
lângă colibă şi îşi zise: „Poate oi găsi pe- 
aici ceva să-mbuc". Cu băgare de seamă, 

făcând un pas înainte şi încă unul, tot 
trăgând cu urechea, se apropie de coliba 
vânătorului. îi lăsă gura apă când 
adulmecă mirosul cărnii din pivniţă. 
Căută o deschizătură şi pătrunse în beci 
printr-o bortă. 

Ce mai praznic! Mancă pe săturate 

carne sărată şi, când tocmai voia să se 
furişeze afară pe aceeaşi gaură, văzu 
deodată un om în prag. Vânătorul îşi 
potrivi arcul, dar vulpea i se azvârli la 
picioare mai înainte ca el să o poată 
ţintui locului. 
- Nu mă ucide! Sunt o vulpe care nu 
face rău nimănui. Te rog îngăduie-mi să 
stau cu tine. Ca să mă hrănesc, n-am 
nevoie decât de puţină carne. O să-ți 
păzesc casa. Voi face orice-mi vei porunci. 
- Foarte bine, dacă nu faci rău, poţi 
sta cu mine, dar cată să-mi păzeşti bine 
casa. 

Vulpea era mulţumită. Acum avea 
destulă mâncare şi se zbenguia toată 
ziua la soare, pe când celelalte fiare erau 
deznădăjduite de lipsa hranei şi vânturau 
codrii, săptămâni în şir, fără a găsi ceva 
să-şi astâmpere foamea. 

într-o zi, un Lup o văzu. Se aşeză pe 
labele dinapoi şi strigă: 

- Hei, asta ce-o mai fi? Lumea- 


ntreagă 

se zbate într-o foamete cumplită şi 
neisprăvita 

asta sare şi se zbenguie la soare?! în 
sfârşit, 9) 


să iau şi eu o masă gustoasă. 

Lupul se năpusti cu lăcomie asupra 
Vulpii s-o mănânce, dar ea cuvântă: 

- De ce vrei să mă mănânci, frate 
Lup? 

Vino, o să-ţi arăt un beci unde poţi mânca 
pe 
săturate. Nici c-ai mai văzut aşa ceva! 

Lupul o ascultă şi intră de-a buşilea 
în pivniţă după ea. Era atât de încolţit de 
foame, încât înghiţea şi oasele, pe 
nemestecate, şi tocmai era gata să 
plesnească de cât mâncase, când se dădu 
uşa de perete şi intră stăpânul. Tânărul 
prinţ văzu că avea un nou oaspete 
nepoftit în cămară. îşi încorda arcul, dar 
Vulpea nu-l lăsă să tragă în Lup. 

- E băiat bun, n-o să ne facă nici un 
rău! Lasă-l să stea cu noi, te rog! O să-ţi 
păzim casa împreună. 

- Foarte bine! Dacă-i un băiat atât de 
bun, pe cât spui, poate sta cu noi. 

Vulpea şi Lupul trăiră laolaltă ca 
nişte frați adevăraţi şi, având burțile 
pline, se întindeau la soare din zori şi 
până la ora de culcare. 

într-o zi apăru acolo un Urs; înainta 
greoi şi scrâşnea din dinţi. De cum îşi 
aruncă privirile spre Lup şi spre Vulpe, şi 
voi să-i sfâşie. 

- Frate Urs, cuvântă Vulpea, de ce 
voieşti să ne mănânci? Te putem conduce 
într-un beci cu carne, unde te poţi 
înfrupta din ce-ţi place. 

- Perfect, mormăi Ursul; nu mă ating 
de voi dacă faceţi asta pentru mine. 

Ursul îi urmă în pivniţă. Bietul de el 
nu mai gustase carne de săptămâni 
întregi şi, pe când se îndopa cu vânatul 
acela de soi, zicea plin de mulţumire: 

- Straşnic! E prea bun ca să fie 

adevărat! 

Pe neaşteptate, în pivniţă pătrunse 

tânărul 
prinţ. înţelese că mai avea un oaspete 
nepoftit, un Urs, şi îl ţinti şi pe acesta cu 
arcul, dar Vulpea nu-i îngădui să-l ucidă. 

- Să trăieşti, măria ta, zise Vulpea 
mieros, 

Ursul acesta nu ne face nici un rău. Te rog 


să nu 
îngădui să moară de foame. Toţi trei ți- 
om păzi 


casa împreună. 
- Bine, dacă nu face rău, poate sta şi 
el. 
Aşa că acuma erau trei. Mâncau şi 
se 
hârjoneau cât era ziulica de lungă, fără 
vreo grijă pe pământ şi uitând cu totul de 
grozăviile foametei. 

O Pasăre-de-Smarald se ivi atunci 
zburând peste codri, bătând din aripile ei 
imense şi scoțând sunete cumplite. Văzu 
aceste animale caraghioase jucându-se la 
soare şi se prăvăli asupra lor. Dar, mai 
înainte ca  Pasărea-de-Smarald să 
sfârtece cu ciocul pe careva dintre ei, 
Vulpea cuvântă: 

- Ai inimă, soră Pasăre! Avem o 


groază 
de mâncare şi pentru tine. Vino cu noi şi- 
o să 


te convingi! 

Au condus-o în beci. Pasărea-de- 
Smarald se lăfăia printre atâtea cărnuri 
puse de-o parte, când uşa se deschise şi 
vânătorul descoperi că mai avea un 
oaspete nepoftit în pivniţă. Vulpea, însă, 
salvă şi viaţa Păsării. 

- Nu face nici un rău. Las-o să stea 
cu 
noi! îţi vom păzi casa tuspatru. 

Vulpea, Lupul, Ursul şi Pasărea-de- 
Smarald sălăşluiră cu stăpânul lor timp de 
şapte ani. Foametea trecuse. Prin păduri 
se găsea iarăşi hrană din belşug, ca şi 
prin satele din preajmă şi oaspeţii 
tânărului prinţ socotiră că ar fi fost mai 
bine să plece şi să se descurce fiecare 
cum poate. 

Dar Vulpea spuse: 

- Omul acesta ne-a ţinut în viaţă 
atâţia ani. Hai să-i facem un bine înainte 
de a pleca. Este holtei. Ce-ar fi să-i găsim 
o soaţă? Am auzit că regele unei cetăţi 
vecine are o fiică tare frumoasă. 

-Aşa e, să mergem acolo! strigară 

ceilalţi. 

Şi plecară tuspatru şi nimeni nu 
poate şti cât călătoriră până ce ajunseră 
în acea cetate. 

Supuşii regelui arau câmpurile 
dimprejurul palatului. Era o amiază atât 
de fierbinte, încât plugarii îşi părăsiseră 
uneltele pe brazdă şi se trăseseră la 
umbră, să se odihnească. Vulpea îşi 
conduse prietenii pe câmpul regelui, îi 
înjugă pe Urs şi pe Lup la plug şi îi puse 
să tragă de el, în timp ce ea însăşi îi mâna, 
făcând pe iscusita. între timp Pasărea-de- 
Smarald plutea în înălţimi, ţinându-le 
umbră. Cântau un cântec de arat. Când 
slugile regelui văzură ce făceau, se 
înspăimântară aşa de tare, încât dădură 
buzna la rege şi îi povestiră tot, de-a fir- 
a-păr. 

Regele, regina şi fiica lor ieşiră în 
balconul palatului, să privească la 
lucrurile acelea de necrezut. Pe când se 
uitau, Pasărea-de-Smarald se năpusti din 
tării, o înşfacă pe prinţesă şi, ţinând-o 
strâns în cioc, pieri în zbor. 

De pretutindeni izbucniră strigăte 
după ajutor, dar nimeni nu putu opri 
Pasărea-de-Smarald sau măcar să o 
aducă mai jos, căci ea se înălța şi se tot 
înălța tot mai sus cu prinţesa. 

Vulpea, Lupul şi cu Ursul trântiră 
plugul cât colo, pe câmp, şi se strecurară 
în codru. 

Când ajunseră la coliba stăpânului lor, 
Lupul o purta pe prinţesă în spinare. 

- Să trăieşti, măria ta, spuseră-ntr-un 
glas, 
am fost în cetatea vecină să-ţi aducem 
nevastă. 

Tânărul prinţ rămase înmărmurit de 
frumuseţea de zână a acelei fecioare. 
Vulpea îi povesti cum o răpise. 

Tatăl prinţesei află curând unde se 
afla fiica lui şi trimise o oaste s-o aducă 
înapoi. Când prinţul văzu liota de oşteni 
venind câtă frunză, câtă iarbă, nici nu ştiu 
unde s-ar fi putut ascunde. Vulpea îl 
încuraja şi zise: 

- Să trăieşti, măria ta! Te rugăm să 
nu te 
amesteci în luptă; ştim noi cum sa ne 
descurcăm 
cu oamenii aceştia. 

Ostaşii fură prinşi la mijloc între 
Lup, Urs, Vulpe şi Pasărea-de-Smarald. 
Curând, întreaga oaste a regelui din 
cetatea vecină, deşi s-a luptat din 
răsputeri, fu înfrântă. 

- De dragul fiicei mele, încetează 


acest 
măcel! strigă el către tânărul prinţ. Ce s-a 
făcut, e 


bun făcut. O poţi păstra pe fiica mea. 

Vulpea, Lupul, Ursul şi Pasărea-de- 
Smarald se apropiară de stăpânul lor şi-i 
ziseră: 

- Măria ta, acum putem pleca! 

Prinţul le dădu îngăduinţa să plece. 
îşi luă frumoasa mireasă şi se întoarse în 
ţara lui. Se împacă apoi cu tatăl său şi 
acesta se bucură să-l aibă iarăşi pe fiu 
lângă sine. 


Șchiopul, Spânul şi cu Chiorul 


A FOST ODATĂ un negustor care, 
simțind că i se apropie sfârşitul, îşi chemă 
singurul fiu, pe nume Martiros, la 
căpătâiul patului, şi îi zise: 

- Fiul meu, după ce m-oi duce, poţi 
face negustorie oriunde, dar, ţine minte, 
niciodată să nu te mâie treburile prin 
Alep. 

Bătrânul muri curând după aceea, iar 
Martiros văzu mai departe de negustoria 
tatălui său. 

într-o zi îi spuse mamei sale: 

-Plec laAlep. 

- Nu ţi-a spus tatăl tău, pe patul de 
moarte, să nu mergi în Alep? îl mustră ea. 
- Mamă, sunt dator să merg. Aşa-s 
nevoile treburilor. 

Martiros auzise că cimişirul! era tare 
prețuit în Alep, aşa că porni cu patruzeci de 
catârce, toate încărcate cu  cimişir. 
Călători zile îndelungate şi nimeni nu 
poate spune cât drum bătu până ce izbuti 
să ajungă în Alep. La un caravanserai, 
adică la un han din afara cetăţii, nişte 
binevoitori îi  spuseră că toate 
caravanseraiurile din Alep erau închise în 
seara aceea. 

- Mai bine te-ai odihni aici, îl 
îndemnă unul 
dintre ei, şi ai purcede în cetate mâine, în 
zori. 

Martiros îi rugă să-l ajute să-şi 
descarce marfa. Trecu pe acolo un 
şarlatan, cunoscut sub porecla de 
Şchiopul, şi văzu că avea numai cimişir. 
Fură o legătură, zvârli jumătate în sobă şi 
cealaltă sub pat. Pe când tânărul negustor 
îşi luă cina la han, apăru Șchiopul şi-i 
spuse: 


1 Cimişir- arbust decorativ cu frunze mici, ovale, 
persistente şi cu flori galben-verzui (n. red.). 

- Ce mărfuri ai adus? 
Martiros îi răspunse că adusese 
cimişir. 
- Sărmane om, mi-e milă de tine! 
Apoi 
cimişirul e-atât de ieftin pe-aici, că noi îl 
ardem 
ca pe lemnul de foc sau îl dăm pe 


degeaba. să 
vii cu cimişir în Alep e ca şi când te-ai 
duce să 


vinzi sare la salină... 

Șchiopul îl luă pe tânărul negustor 
de braţ să-i arate cimişirul pe care-l 
băgase să ardă-n sobă, ca şi pe cel de 
sub pat. 

- Dar mare-i şi norocul tău, adăugă. 
N-aş 
vrea să te înapoiezi în ţară, blestemând 
oraşul 
Alep. îţi dau şapte măsuri de aur pe marfa 
asta. 

Martiros primi oferta omului, şi-a 
doua zi merse prin cetate să caşte gura: 

„Nu strică, înainte de a pleca, să 
merg prin Alep să văd cum arată, îşi zise 
în sinea sa. Când m-oi întoarce acasă, 
oamenii or să mă-ntrebe ce-am văzut pe 
aici". 

Merse haihui şi, în cele din urmă, 
intră într-o dugheană: 

" - Bun găsit şi negustorie bună, îi 
ură el stăpânului, un bătrânel cu privire 
prietenoasă. 

- Fii de o mie de ori binevenit, 
fratele meu 
de prin alte părţi! De unde eşti? 

- Din Erevan, răspunse Martiros. Că 
veni vorba, ai ceva cimişir de vânzare? 

- Cât vrei? 

- Ei, vreo patru sute de pfunzi!. 

- Fratele meu, străinule, cimişirul e 
atât de rar pe la noi, că nici să nu te 
gândeşti să cumperi prin vreo prăvălie 
mai mult de patru sau cinci pfunzi. O 
uncie costă cinci arginţi. 

- Unchiule, ajută-mă, mare nenorocire 
a dat peste mine! Am patruzeci de 
încărcături de cimişir la un caravanserai 
din afara cetăţii, unde am tras aseară. A 
venit unul Şchiopul, la mine - c-o ţine el 
hanul, nu ştiu - şi mi-a arătat cimişir 
arzând în sobă şi mi-a spus că-i atât de 
ieftin în Alep, încât oamenii-l folosesc ca 
lemn de foc. S-a oferit să-mi cumpere 
marfa pe şapte măsuri de aur, ceea ce nu- 
mi acoperă nici cheltuielile. Cum îmi pot 
scoate eu marfa din caravanserai? 

- Fiule, tare mi-e teamă c-o să fie 
grozav de greu. Există trei tâlhari bine 
ştiuţi care trag pe sfoară naivi ca tine: 
Şchiopul, Spânul şi cu Chiorul. Singura 
ființă în stare să te ajute, din câte cunosc, 
este bucătarul lor. Mergi la el de-ndată. 


1 Pfund - unitate de măsură a greutății, egală cu circa 
0,5 kg (n. red.). 

Tânărul negustor se duse la bucătar şi- 
i ceru ajutorul. 

- Ajută-mă să-mi dobândesc marfa 
înapoi şi te voi răsplăti după cum vei 
vrea, îi spuse. 

- Nu trebuie să mă răsplăteşti, zise 
bucătarul. Astă seară, Șchiopul, Spânul şi 
cu Chiorul vor merge la ghicitor, care sade 
în odaia de lângă tine. Trage cu urechea 
prin gaura cheii. După ce-o să-l auzi 
vorbind pe ghicitor, vei şti cu siguranţă 
ce ai de făcut. 

Martiros trase cu urechea prin gaura 
cheii. Șchiopul, Spânul şi Chiorul spuseră 
ghicitorului: 

- Negustorul ăsta din Erevan a adus 
patruzeci de încărcături de cimişir şi noi 
plătim pe tot la un loc şapte măsuri de 
aur. Ce-o să scoatem noi din ele? Cât o să 
ne iasă din afacerea asta? 

- Nu uitaţi, le răspunse ghicitorul, 
negustorul ăsta este din Erevan. Ştie să 
se descurce, neguţătoria i-a purtat paşii 
prin numeroase cetăţi şi este de şapte ori 
mai şiret decât sunteţi voi. la spuneţi-mi, 
ce-aţi zice dacă l-aţi auzi rostind: „Nu 
vreau şapte măsuri de aur; să-mi daţi 
şapte măsuri de purici"? De unde o să 
scoateţi voi şapte măsuri de purici să-i 
plătiţi? 


66 


- Cerule! strigară ei. Cum să se 
gândească 
la una ca asta? 

Martiros, care le auzise pe toate prin 
gaura cheii, plecă liniştit la culcare. 

A doua zi, dis-de-dimineaţă, se 
înfăţişă judecătorului cel mare din Alep 
şi-i vorbi: 

- Mă aflu aici de zece zile şi ţin 
patruzeci de 
încărcături de cimişir în caravanseraiul unde 
am tras. 
Cheamă cumpărătorii şi întreabă-i ce vor 
să-mi 
plătească pentru ele, ca să-mi pot încheia 
treburile 
şi să merg acasă. Am familie şi trebuie să văd 
de ea. 

Şi-i spuse judecătorului cine erau 
cumpărătorii. Judecătorul îi chemă pe 
Şchiop, pe Spân şi pe Chior şi îi întrebă de 
ce nu plăteau marfa pe care se legaseră s- 
o cumpere. 

- O să-i plătim şapte măsuri de aur, 
spuseră. 

- N-am nevoie de aur, zise Martiros. 
Nu-mi vând marfa decât pe şapte măsuri 
de purici. 

D-apoi cum să prindă tâlharii aceia 
şapte măsuri de purici? N-ar fi putut 
prinde atâţia purici nici prin cătunele cele 
mai înecate în sărăcie. Au încercat, dar, 
curând, au trebuit să renunţe. 

Şchiopul, Spânul şi Chiorul se gândiră 
la altă coţcărie. Plătiră unui complice o 
sută de arginţi şi îi dădură veşminte de 
soi, zicându-i: 

- Urmăreşte-l pe negustorul din 
Erevan şi 
află tot ce poţi despre el. 

Dacă Martiros intră într-o ospătărie, 
şi omul acela intră după el. Martiros ceru 
o sticlă de vin, omul care-l supraveghea 
făcu la fel. Apoi se întoarse către 
Martiros, îşi ridică stacana şi zise: 

- Noroc, frate! 

Martiros îi răspunse politicos şi 
făcură cunoştinţă. Răspunzând 
întrebărilor străinului, Martiros îi povesti 
despre sine, despre familia şi prietenii săi 
din Erevan. După ce se despărţiră, omul 
alergă la cei trei tâlhari cu ştirile ce 
aflase. 

în ziua următoare, Chiorul îi ieşi în 
faţă lui Martiros şi-i zise: 

- Ce mai faci, scumpul meu Martiros? 
Cum 
o mai duci? Ce mai face tata, mama? Dar 
bunii 
mei prieteni din Erevan? 

Şi le spuse pe nume. 

Martiros era uimit de unde putea şti 
un străin atâtea despre familia şi prietenii 
săi din Erevan. 

- De mult vreau să te întâlnesc, zise 
Chiorul, 
şi iată că, în sfârşit, s-a întâmplat şi asta. 


Cât sunt 
de mulţumit! Ştii, Martiros, că mă aflam 
în casa 
ta în ziua când te-ai născut? N-aveai 
decât un 


ochi şi mi l-am scos pe al meu ca să ţi-l 
dau ţie. 

Chiorul se duse la judecătorul cel 
mare din Alep şi-i spuse: 
- Când s-a născut  Martiros din 


Erevan, eu 
eram sluga tatălui său. Copilul n-avea decât 
un ochi, 
aşa că mi-am scos eu unul şi i l-am dat. 
Toţi anii 
ăştia care au trecut m-am descurcat fără 
el, dar 
acum am nevoie neapărat de al doilea 
ochi şi 


Martiros trebuie să mi-l dea. 

Judecătorul îl chemă pe negustorul 
din Erevan şi-l întrebă despre Chior, 
despre copilăria lui. 

- S-ar spune că-mi cunoaşte părinţii, 
dar eu nu-l ţin minte. Nu l-am mai întâlnit 
niciodată până acum, răspunse Martiros. 

- Spune că unul dintre ochii tăi îi 
aparţine şi că-l vrea înapoi. Ce poţi 
răspunde la asta? 

- Lăsaţi-mă să mă gândesc puţin şi vă 
voi da răspunsul mâine. 

Judecătorul îi dădu răgaz de gândire 
o zi. Tânărul negustor se înapoie la 
bătrânelul ce se arătase prietenos, îi ceru 
ajutor şi sfat, iar acesta îl trimise din nou 
la bucătar. 

- Diseară vor merge din nou la 
ghicitor să-l 
întrebe ce să facă mai departe, îi spuse 
bucătarul. 

Trage cu urechea prin gaura cheii şi apoi 
vei face 
ce crezi de cuviinţă. 

Martiros ascultă sfatul bucătarului 
şi, trăgând cu urechea prin gaura cheii, îl 
auzi pe Chior zicând: 

- Negustorul acela din Erevan a 
scăpat 
din iţele $Şchiopului, dar acum este în 
puterea 
mea. Să-l văd cum o să se descurce cu 
ochiul. 

Ghicitorul spuse: 

- Nu uita că este din Erevan. 

Chiorul se miră: 

- Ce poate face prostănacul decât să 
fugă din Alep cât poate de iute, ca să-şi 
salveze ochiul? O să-i dobândim marfa pe 
nimic. Şi nici n-o să-l mai vedem pe-aici! 

- Ba n-o să fugă, spuse ghicitorul. De 
ce s-o facă? Poate să-ţi zică: „Foarte bine, 
scoateţi-mi ochiul, scoateţi şi ochiul lui şi 
cântăriţi-i. Dacă au aceeaşi greutate, îl 
poate avea şi pe-al meu". 

A doua zi, întocmai aşa spuse 
Martiros, judecătorului. Chiorul o zbughi 
pe uşă afară, iar Șchiopul şi Spânul o 
şterseră şi ei. 

Chiar şi-n ziua de astăzi toţi trei se 
mai cutremură când cineva le pomeneşte 
de numele vreunui negustor din Erevan. 


Tâlmăcitorul viselor 


UN ÎMPĂRAT AVU într-o noapte un vis 

urât. 

Se făcea că o mulţime de vulpi, 
roşcate şi cenuşii, mai mari şi mai mici, 
năpârlite şi cu blană frumoasă, se 
năpusteau asupra lui din toate părţile şi-l 
muşcau furioase. îngrijorat, împăratul îi 
chemă a doua zi dimineaţă pe toţi sfetnicii 
săi şi le povesti visul. 

Sfetnicii împăratului  căzură pe 
gânduri, ţinându-şi privirile în pământ. în 
palat se lăsă o linişte adâncă. într-un 
târziu, cel mai în vârstă, care trecea 
drept cel mai înţelept dintre sfetnici, 
spuse cu voce moale şi tărăgănată, parcă 
neîndrăznind să vorbească: 

- Eu cred, măria-ta, că ar trebui să 
dăm de veste în ţară şi să-l răsplătim pe cel 
care va tălmăci visul acesta. 

- Dacă nu-l va ghici, zise aspru 
împăratul, o să-i tăiem capul! 

- Aşa e, aşa e! prinseră dintr-o dată 
glas toţi sfetnicii împăratului. 

Vestea despre hotărârea împăratului 
se răspândi în toată ţara, cât ai bate din 
palme. 

în acel timp trăia în împărăție, într- 
un sat îndepărtat de munte, un om căruia 
consătenii săi îi ziceau Nătângul, Sivar pe 
limba armenească. îl porecliseră aşa 
fiindcă tot ce făcea ieşea pe dos. 

Nevastă-sa, care auzise totul despre 
hotărârea împăratului, se gândi: „Dacă 
reuşeşte să ghicească visul, va fi bine. 
Vom fi bogaţi şi fericiţi. Dacă nu ghiceşte 
visul împăratului, tot va fi bine pentru 
mine, căci îi va tăia capul bărbatului meu 
nătâng. Şi-aşa vreau să scap de el". 

- Hai, ce mai stai? se repezi nevasta 
la el. Du-te şi tălmăceşte cumva visul ăla 
îngrozitor al împăratului! N-auzi că vei fi 
răsplătit?! 

- Mă duc, mă duc! zise Sivar, speriat 
de vorbele şi de glasul poruncitor al 
nevesti-si. 

Sivar îşi luă traista pe umăr şi băţul 
în mână şi porni spre palatul împăratului. 
Mergând aşa, zorit să ajungă cât mai 
repede la curtea împărătească, se trezi cu 
un şarpe ieşind de sub nişte stânci. 

- încotro, Sivar? îl întrebă şarpele cu 
glas 
omenesc. 

Tresărind, Sivar abia îngână: 

- Mă duc şi eu, la noroc, încotro îmi 
văd 
ochii şi mă duc picioarele. Nevastă-mea m-a 
trimis 
să tălmăcesc visul îngrozitor al împăratului 
nostru. 

Şi acum mă întreb cum o să i-l ghicesc? 
Nu sunt în stare nici visele mele să le 
ghicesc, darămite pe-ale altuia! 

- Nu fi amărât! zise şarpele. Ascultă 
şi ţine bine minte ce îţi spun: vulpile 
roşcate şi cenuşii, care săreau şi-l muşcau 
furioase pe împărat, nu sunt altceva decât 
oamenii vicleni şi făţarnici din jurul 
împăratului, care vor să pună mâna pe 
putere şi să-l doboare. Aşa să-i spui 
împăratului şi el te va răsplăti. Dar nu 
uita: jumătate din răsplată mi se cuvine 
mie, pentru că te-am învăţat cum să-i 
tălmăceşti visut cel de spaimă. 

- N-am să uit! făgădui Sivar şi porni 
zor-nevoie spre curtea împăratului. 

Acolo, o mulţime de voinici şi prinți, 
îmbrăcaţi în straie preţioase, se înghesuiau 
în jurul palatului împărătesc, vrând să 
ghicească visul împăratului şi să fie 
răsplătiți. Sivar îşi făcu loc printre ei şi 
ajunse în faţa împăratului. 

- Măria-ta, zise el cu tremur în voce, 
am 
venit să-ţi tălmăcesc visul. Vulpile roşcate 
şi 
cenuşii, care săreau şi te  muşcau 


furioase, sunt 
oamenii vicleni şi făţarnici din jurul 
măriei tale, 


care îţi vor pieirea. 

împăratul, care stătuse până atunci 
îngândurat şi încruntat, se însenină dintr- 
o dată şi se 

ridică în picioare. Dădu porunci ca toţi cei 
care se linguşeau în jurul lui să fie 
aruncaţi în temniţă, iar pe Sivar, care-i 
ghicise visul, îl numi tălmăcitorul viselor 
sale şi-l răsplăti cu patru saci de galbeni. 

întorcându-se acasă, într-o trăsură 
trasă de doi cai aprigi, Sivar cugeta în 
sinea lui: „Drept ar fi ca să-i dau jumătate 
din răsplată şarpelui, care m-a învăţat 
cum să ghicesc visul împăratului. Dar ce 
nevoie are şarpele de galbeni? Eu şi ne- 
vastă-mea vom fi de-acum bogaţi şi vom 
trăi împărăteşte". 

Când ajunse în apropierea stâncilor, 
şarpele îl aştepta, dar Sivar, observându-l 
de departe, îşi ase: „Nu-i dau nimic!" Ocoli 
drumul şi se îndreptă spre casă, ducând toţi 
cei patru saci de galbeni. 

După trei ani, împăratul a avut iarăşi 
un vis ciudat. Se făcea că râurile şi 
lacurile erau pline de sânge, pământul 
devenise roşu ca sângele şi câmpiile erau 
stropite cu rouă roşie de sânge, împăratul 
trimise numaidecât după Sivar, devenit 
acum tălmăcitor de nădejde al viselor 
sale. 

Când află despre noul vis al 
împăratului, Sivar se pierdu cu firea. 
Căci, cugeta în sine: „Ce mă fac? M-aş 
duce la şarpe, dar nu-mi va spune nimic, 
pentru că rândul trecut nu i-am dat 
jumătate din răsplată, după cum se 
cuvenea. Aşa, fără să-i 

ghicesc visul, nu îndrăznesc să apar în 
faţa împăratului, căci, într-o clipă, îmi 
zboară capul de pe umeri. Ce-ar fi, totuşi, 
să mă duc până la şarpe, poate că mă va 
ajuta şi de data asta?" 

Sivar îşi luă traista pe umăr şi băţul 
în mână şi se duse direct spre şarpe. 

Când ajunse în dreptul stâncilor, unde 
locuia şarpele, acesta îi ieşi în 
întâmpinare: 

- Noroc, Sivar! Ce mai faci? Rândul 
trecut m-ai păcălit. Nu mi-ai dat 
jumătatea cuvenită pentru răsplată. Dar 
te voi ajuta şi de astă dată. Du-te la 
împărat şi spune-i să adune oaste şi să se 
pregătească de război, căci duşmanul va 
scălda în sânge ţara sa. N-a visat în zadar 
râurile şi lacurile pline de sânge, 
pământul roşu ca sângele şi câmpiile 
stropite cu rouă de sânge. Asta înseamnă 
război şi duşmanul va năvăli sângeros 
asupra ţării sale. Ţine minte tot ce ţi-am 
spus şi de data asta să nu mă uiţi. Adu-mi 
jumătate din răsplata pe care o vei primi 
de la împărat! 

- Fii fără grijă! zise Sivar. îţi voi 
aduce, cât voi putea de iute, jumătate din 
răsplată! 

Bucuros, Sivar se îndreptă repede 
spre curtea împărătească. împăratul îl 
întâmpină, agitat, dar plin de încredere: 

-Ce-i, Sivar? 
- Măria-ta, e primejdie mare! Mai 


mulţi duş 
mani se pregătesc să năvălească în ţară. Va 
fi un 


război cumplit,  măria-ta, căci asta 
înseamnă 

râurile şi lacurile pline de sânge, 
pământul roşu 
ca sângele şi câmpiile stropite cu rouă de 
sânge. 

Adună-ţi ostile, măria-ta, şi porunceşte-le 
să fie 
gata de luptă în orice clipă. 

- Mulţumesc, Sivar! zise grăbit 

împăratul. 

Porunci apoi să se adune îndată 

toată 
oastea, să se înarmeze şi să pornească la 
luptă. Făcu acest lucru în ultimul 
moment, când duşmanul se apropia de 
frontierele ţării, gata să atace. Văzându-i 
însă pe ostaşii împăratului înarmaţi şi 
pregătiţi pentru luptă, duşmanul dădu 
înapoi şi nu se ajunse la vărsare de 
sânge. 

lată că visul împăratului, pe care-l 
ghicise şi de data asta Sivar, s-a adeverit 
întocmai. împăratul îi dădu lui Sivar opt 
saci cu galbeni. 

Văzând atâţia galbeni, Sivar fu 
nespus de fericit şi, încărcându-i într-o 
trăsură, porni spre casă. 

Mergând pe drum, cugeta: „Opt saci 
cu galbeni! încă o dată mai mult decât 
data trecută. Ce-ar fi să nu-i dau şarpelui 
nimic? Mă voi duce la el, dar voi căuta 
cumva să-l ucid. Ăsta nu e un 

lucru neobişnuit, pentru că oricare ar 
face aşa dacă ar fi în locul meu". 

Sivar se îndreptă spre stâncile unde 
îl aştepta şarpele. Când ajunse în dreptul 
lor, apucă o piatră mare şi-l lovi pe şarpe 
cu toată puterea. Piatra era, într-adevăr, 
mare şi grea, dar Sivar îi atinse numai o 
mică parte din coadă, şi şarpele, 
înspăimântat, fugi sub stânci. 

Lui Sivar îi părea acum tare rău că 
nu l-a ucis. Plecă. Pe drum se gândea 
numai la şarpe. Când ajunse însă acasă, 
unde-l aştepta bucuroasă nevastă-sa, uită 
de şarpe. Trăia acum cu mult mai bine 
decât înainte. Avea bani câţi voia. Deşi 
cheltuia cu nemiluita, banii nu se mai 
terminau. îi ajungeau pentru toată viaţa. 

Aşa a trăit trei ani, în îndestulare şi 
belşug. După trei ani, împăratul avu încă 
un vis, tare ciudat. Se făcea că din cer 
cade grâu şi acoperă oamenii şi casele. 
Grâul cădea ziua şi noaptea din ce în ce 
mai mult. Atunci împăratul trimise după 
Sivar, să-i tălmăcească visul. 

Sivar se îngrozi: „Ce poate să fie 
asta?" Parcă îi pierise şi graiul şi, luându- 
şi traista pe umăr şi băţul în mână, porni 
spre curtea împărătească, spunându-i 
nevesti-si: 

-Acum nu mă vei mai vedea. Să ştii 
că de data asta nu mă mai întorc acasă viu 
şi sănătos. 

Pe drum se gândi la şarpe şi îşi zise: 
„Mă duc totuşi până la el. Mai bine să mă 
ucidă şarpele, decât împăratul. Merit să fiu 
omorât, pentru că i-am făcut o mare 
nedreptate acestui şarpe înţelept şi 
răbdător". 

Se grăbi aşadar spre stânci unde îl 
zări pe şarpe, aşteptându-l. 

- Noroc, Sivar, om nesocotit! îl 
întâmpină el. într-adevăr, eşti nătâng şi 
fără minte! Păi nu te-ai gândit nici o clipă, 
când te-ai repezit la mine cu piatra să mă 
omori, că împăratul va mai avea încă un 
vis? Bine că m-ai nimerit numai oleacă în 
vârful cozii şi am scăpat astfel cu viaţă. 
Altminteri ce te-ai fi făcut? Cum ai fi 
ghicit visul împăratului fără ajutorul 
meu? 

- Văd că sunt nesocotit şi, într- 
adevăr, om nătâng, răspunse Sivar. De 
aceea am şi venit la tine. Fă cu mine ce 
vrei. Mă poţi ajuta, dar mă poţi şi ucide. 
Sunt gata pentru orice osândă. 

- Nu, n-am să-ţi fac nimic, zise 
şarpele cu blândeţe. N-am să te ucid, ci 
am să te ajut, ca să scapi şi de data asta 
de la moarte sigură. Ţine bine minte: Du- 
te la împărat şi spune-i să nu-i fie 

frică de nimic. Visul lui e bun. Grâul care 
cade din cer înseamnă că în toată 
împărăţia lui vor veni zile bune. Oamenii 
se vor îmbogăţi, iar împăratul va domni 
fericit şi mulţumit până la sfârşitul vieţii. 
Dar nu uita să-mi aduci de astă dată 
jumătate din răsplata pe care-o primeşti. 

- Cum să uit, frăţioare dragă? îţi voi 
da, cum să nu-ţi dau? spuse grăbit Sivar 
şi se îndreptă spre palatul împăratului. 

îi tălmăci visul, iar împăratul, nespus 
de fericit, porunci ca în toată împărăţia să 
înceapă ospeţele cu mâncare şi băutură 
din belşug. A mâncat şi a băut şi 
împăratul, împreună cu toţi supuşii lui. A 
mâncat şi a băut şi Sivar. 

Când ospăţul s-a sfârşit, împăratul îl 
răsplăti pe Sivar cu şaisprezece saci de 
galbeni. încărcând sacii într-o trăsură trasă 
de patru cai negri şi sprinteni, Sivar porni 
grăbit spre casă. 

Când ajunse în dreptul stâncilor, 
unde îşi avea adăpostul şarpele, se opri, 
zicându-şi: „Se cuvine acum să dau toată 
răsplata asta şarpelui. Am destui galbeni 
acasă pentru toată viaţa şi nu-mi mai 
trebuie nimic. Şarpele va fi mulţumit. Nu 
va mai fi supărat pe mine. Vom fi buni 
prieteni de acum înainte". 

Descarcă sacii din trăsură şi apoi îl 
strigă pe şarpe. în curând şarpele îşi făcu 
apariţia dintre stânci. Sivar, arătând sacii 
cu galbeni, spuse cu bucurie: 

- Frate, ţi-am adus partea care ţi se 
cuvine, 
îţi dau toată răsplata, pentru că ai fost bun 
cu mine. 

Şarpele zise, înduioşat: 

- Frate Sivar, mie nici că-mi trebuie 


aceşti 

galbeni. Ce să fac cu ei? Am vrut numai 
să văd 
ce fel de om eşti. Ține minte un lucru: cine 
e drept 
cu ceilalţi, dar nu ştie drumul pe care 
trebuie să 


meargă, va greşi. 

Spunând aceste vorbe, şarpele se 
strecură sub stânci. Sivar, care ascultase 
cu luare-aminte, se ruşina. Sacii cu 
galbeni nu-l mai atrăgeau. 

Sosi acasă şi, spre desperarea muierii 
sale, împărţi galbenii la toţi vecinii din 
sat. 

Când cineva făcea vreun rău, Sivar se 
străduia să fie îngăduitor cu el şi să-l 
îndrepte pe calea cea bună. De aceea a 
fost fericit până la sfârşitul vieţii lui. 


POVEŞTI TURCEŞTI 


Frumosul pescar 


A FOST ODATĂ un pescar care avea 
un fecior frumos ca o fată dintre cele mai 
mândre. Tare şi-ar fi dorit pescarul ca fiul 
său să înveţe carte şi să se salte din 
traiul greu pe care îl moşteneau din tată 
în fiu. De aceea îl şi dădu la învăţătură, 
dar băiatul nu voia să înveţe pentru nimic 
în lume. „Ei, o să fie şi el un pescar 
trudnic şi bicisnic ca mine", îşi făcu el 
curaj până la urmă. îi rostui un rând de 
veşminte împodobite cu fir de aur şi argint 
şi îi luă o tipsie frumoasă, pe care să-şi 
pună peştele pentru a fi vândut. Să tot fi 
a-vut vreo cincisprezece-şaisprezece ani 
băiatul; glasul îi suna tot atât de frumos, 
precum frumos îi era şi chipul. Zi de zi îşi 
lua tipsia cu peşte, şi-o punea pe creştet 
şi ieşea pe străzi. Când se pornea el să 
strige: „Peşte, peşte proaspăt!", părea o 
dezmierdare şi nu era om care să-l audă 

şi să nu dorească să-l şi vadă, iar după 
aceea să nu cumpere, de hatârul lui, cât 
mai mult peşte. 

Aşa trecu o bună bucată de vreme, 
până într-o zi când trecu prin faţa 
seraiului padişahului, încercând, ca de 
obicei, să vândă peştele de pe tipsie. Fiica 
padişahului alergă la fereastră, atrasă de 
glasul dezmierdător al flăcăului. 

- Mergeţi şi cumpăraţi-i tot peştele 
de pe 
tipsie, strigă ea roabelor după ce îl văzu pe 
tânăr, 
şi daţi-i pescarului, în schimb, un pumn de 
galbeni! 

Roabele dădură fuga şi făcură aşa 
cum le poruncise sultăniţa. Nespus de 
bucuros, flăcăul se întoarse repede acasă 
şi puse toţi galbenii în mâna părintelui 
său, spunându-i şi de unde îi dobândise. 
Dar, spre marea sa nedumerire, faţa 
bătrânului se brazdă a îngrijorare: 

- Ăsta nu-i deloc semn bun, fiule! 
Dar, în 
faţa soartei, n-ai cum să te împotriveşti. 

Se scurseră aşa o zi, două. Ori de 
câte ori se nimerea ca tânărul pescar să 
treacă prin fața  seraiului, fata 
padişahului poruncea să i se cumpere tot 
peştele şi, în schimb, să i se lase pe tipsia 
goală un pumn de galbeni. 

în cele din urmă, fata porunci unei 
roabe de încredere să-l cheme înăuntru. 
Şi cum nu mai 

înţelegea să se despartă de flăcău, îl 
îmbrăcă în straie de fată, îi acoperi capul 
cu un turban de mătase, amăgindu-i astfel 
pe părinţi şi pe curteni că şi-a luat o 
roabă nouă, mai frumoasă şi mai plăcută 
decât toate celelalte de până acum. Mai 
mult, dorind să şi-l facă egal cu ea însăşi, îl 
învăţă pe flăcău să scrie şi să citească şi 
încă să cânte cu toată măiestria la alăută. 
într-un ceas de taină, când se aflau 
în grădina  seraiului numai ei doi, 
sultăniţa îi grăi: 
- Eu voi face din tine soţul meu 
legiuit. 
- Ştiu şi eu dacă ţi-ai chibzuit bine 
hotărârea, preafrumoasă sultană! 
îndrăzni să-i zică pescarul. Teamă mi-e că 
într-o bună zi, la vreme de necaz ori 
supărare, ai să-ţi aduci şi să-mi aduci 
aminte c-am fost un biet fiu de pescar pe 
care, prin voinţa ta, l-ai ridicat până la 
tine. Şi, vezi tu, eu nu-s omul care să 
îndure o umilire ca asta. Dat mi-e ca 
atunci să mă ferec în tăcere şi să rămân 
aşa până mă voi săvârşi din viaţă. 
- Niciodată n-am să-ţi pot face una 
ca asta, căci te iubesc din toată inima, 
făgădui ea. 
- Dacă e adevărat ce spui, mă 
învoiesc bucuros să ne unim vieţile, că şi 
tu de mult mi-eşti 


83 


dragă, însă prea erau multe stavile între 
noi ca să mă încumet să ţi-o mărturisesc. 

Flăcăul plecă acasă, la coliba lui 
pescărească şi tocmi peţitori care s-o 
ceară pe fata padişahului de soaţă. 
Padişahul încercă să se împotrivească; 
vezi bine, nu-i venea deloc uşor să-şi dea 
singura odraslă după un flăcău făr' de 
sânge crăiesc şi fără de avere, dar atâta 
stărui fata, atâta stărui, încât încuviinţă 
şi el nunta. 

Trecură zilele, una câte una, trecură 
anii în zbor, pe nesimţite. Căci atât 
frumosul pescar cât şi tânăra sultană se 
iubeau nespus, din adâncul sufletului, şi 
ceasurile pe care le petreceau împreună 
erau pline de fericire şi extaz. 

Odată, pe când se hârjoneau, senini, 
pe aleile cu crini şi iasomie din grădina 
seraiului, nu ştiu cum se făcu şi flăcăul o 
apucă prea strâns de mână pe sultană. 
Chipul acesteia se strâmbă, străfulgerat 
de durere şi, într-o clipă de mânie, ea 
uită de toate făgăduielile şi izbucni: 

-Ah! Cât de grosolan te porţi! Crezi 
cumva că mâna mea e o tipsie de pescar 
de o răsuceşti cum îţi vine? 

Abia rosti sultana aceste vorbe, şi 
flăcăul îşi şi pierdu graiul. Tare se căi ea 
pentru cuvintele-i 

nesăbuite, dar, cum zice şi proverbul: 
„Săgeata odată slobozită din arc nu se mai 
întoarce înapoi". Zadarnic căzu în 
genunchi în faţa soţului ei, rugându-se cu 
lacrimi fierbinţi de iertare; acesta o privi 
numai lung, cu o mâhnire copleşitoare, 
dar nici măcar o frântură de cuvânt nu-i 
scăpă de pe buze. 

Adoua zi, la mijirea zorilor, pescarul 
se trezi, îşi lăsă pe pat veşmintele cele 
bogate, şi numai cu o cămaşă şi pantaloni 
din țesătură grosolană, pescărească, se 
strecură pe poarta seraiului, luând 
drumul mării. Şi cum în depărtare, în 
larg, tocmai trecea o corabie, el făcu 
semne largi cu mâna, chemând-o la țărm. 
Şi atât de rugător se uita flăcăul cu ochii 
săi mari şi trişti, şi atât de grăitor arăta 
prin semne că doreşte cu disperare să fie 
primit printre ceilalţi marinari, numai în 
schimbul mâncării, atât de strălucitor de 
frumos şi atât de nenorocit părea în 
muţenia sa, încât căpitanul corăbiei se 
hotări să-l primească. 

în clipele de răgaz, când corabia 
aluneca liniştită peste ape, pescarul 
cânta din alăută cu atâta dor şi jale, încât 
fermeca nu numai toată suflarea de pe 
punte, ci şi pescăruşii şi alte zburătoare 
care dădeau târcoale corăbiei; până şi 

vietăţile care mişunau în adâncurile 
tăinuite ale mării se apropiau să-l 
asculte. Şi astfel, într-o înțelegere 
deplină cu toți oamenii de pe corabie, el 
colindă ţară după tară, cunoscând 
îndeaproape lumea, cât e ea de 
necuprinsă şi de felurită. 

în vremea aceasta, la serai, sultana, 
care-şi iubea soţul cu toată puterea inimii 
şi se caia amarnic de greşeala săvârşită, 
căzu la pat de durere. în suferinţa ei îşi 
chemă părintele aproape şi îi grăi astfel: 

- Tată dragă, eu mi-am supărat 
adânc  bărbatu-mi  preaiubit,  călcând 
făgăduiala pe care i-am făcut-o când ne-am 
luat. N-am să-mi pot afla liniştea până nu-l 
găsesc în rătăcirea lui prin lume. îngăduie- 
mi aşadar, părinte scump, să plec la drum 
lung şi anevoios, căci altfel mă voi 
prăpădi de amărăciune. 

Padişahul porunci de se dură 
grabnic o corabie cum nu se mai văzuse: 
pânzele îi erau din atlazul cel mai 
strălucitor, şi catargele, din aur. Iar fata îşi 
luă patruzeci de roabe, le îmbrăcă în 
straie bărbăteşti, ca pe ea însăşi, şi părăsi 
ţărmul. Şi corabia cu catarge de aur 
colindă pretutindeni, cercetând țărmurile, 
iar cele patruzeci şi una de femei se 
dovediră agere şi dârze în treburile mării, 

mai  abitir decât cei mai  destoinici 
marinari. Şi nu era loc de popas, şi nu era 
om întâlnit în cale, ca şeful corăbiei - 
însăşi sultana - să nu întrebe cu sufletul 
din ce în ce mai apăsat de dor şi de căinţă: 

- Nu cumva a trecut pe-aici un tânăr 
chipeş, 
înalt şi mlădios, neîntrecut în mânuirea 
alăutei, 
dară fără de glas? 

După multe zile de căutări, într-o zii 
se răspunse, în sfârşit: 

- Da, într-o corabie se afla un marinar 


mut, 

tare chipeş, cu trupul zvelt şi mlădios 
cum spui. 
Cânta neasemuit din alăută. Corabia pe 
care se 
afla s-a îndreptat de aici hăt, departe, 
tocmai spre 
Eghipet. 


însufleţită de nădejde, sultana nu 
mai zăbovi o clipă. Ridică ancora şi după 
nu ştiu câte şi câte zile de călătorie pe 
ape, fără oprire, atinse în sfârşit coastele 
ţării în care nădăjduia să i se împlinească 
mult aşteptata sa întâlnire cu cel care-i 
fusese soţ preaiubit. Uluit de minunăţia 
corăbiei cu catarge de aur, norodul se 
îmbulzi ca s-o privească mai îndeaproape. 
Vestea despre corabia nemaivăzută, care-i 
împodobeşte ca nici o alta țărmurile 
împărăției, răzbătu până la padişahul 
Eghipetului însuşi, care, fără preget, 

se ridică de pe tronul său şi veni, 
înconjurat de curteni, să vadă cu propriii-i 
ochi minunea de care se vorbea atâta. Şi, 
copleşit de cinstea pe care i-au arătat-o 
corăbierii cei străini, la plecare, îi pofti şi 
el la un ospăț în serai, fără să-i treacă prin 
cap că are în faţa sa femei, şi nu bărbaţi. 
în toiul petrecerii, pentru desfătarea 
deplină a mesenilor, la un semn al 
padişahului gazdă, apăru în sala cea 
mare, pardosită numai şi numai cu 
marmură, un taraf de cântăreţi vestiți în 
meleagurile acelea prin măiestria lor. 
Sultana se uită cu luare-aminte la fiecare 
în parte şi, deodată, inima îi sări din loc 
recunoscându-şi, în cântăreţul la alăută, 
soţul. Se stăpâni însă cât se poate de bine 
şi zise padişahului: 
- Frumos mai cântă tânărul acesta! 
-Aşa este, întări padişahul. Când îl 
ascult 
îmi pare că văd pasărea rotindu-se 
slobodă în înaltul cerului, ori că aud 
vântul care face ca fiecare frunză să sune 
cu alt glas... Ce păcat însă că e fără de 
grai... mai suspină el. 
- Eu nu cred că un om atât de frumos 
şi de înzestrat ca el să fie mut. Ar fi prea 
nedrept... 
- De şase luni, de când se află în 
seraiul meu, n-a scos o vorbă cu 
nimenea. Nu încape îndoială, flăcăul e, 
din păcate, fără de glas. 

- Padişahul meu, se rugă fata, lasă-l 
pe cântăreţ să rămână noaptea asta pe 
corabia mea şi mă prind în schimbul celor 
patruzeci de corăbieri ai mei că mâine, 
când soarele va lumina omenirea cu razele- 
i binefăcătoare, flăcăul va vorbi. 

Se învoi padişahul, sigur că va 
câştiga prinsoarea. Şi astfel sultana se 
află, după atâtea zile de rătăciri, din nou 
faţă în faţă cu frumosul pescar îi 
înconjură picioarele cu braţele şi, ce- 
rându-i iertare pentru cuvintele 
nesocotite scăpate fără voie de pe buze, îl 
rugă să-i vorbească. Aşa trecu noaptea 
hărăzită  prinsorii. Şi soarele răsări, 
smulgând întinderii nesfârşite de ape 
curcubeie mişcătoare. 

- Ai câştigat prinsoarea, preabunule 
padi-şah, şi, o dată cu ea, şi pe cei 
patruzeci de corăbieri ai mei, se dădu 
bătută sultana. Mai am însă o rugăminte 
la tine: lasă-mi încă o noapte pe cântăreţ 
şi, dacă în zori n-o vorbi, îţi dăruiesc şi 
corabia mea cu pânze din atlaz şi catarge 
de aur. 

Şi iarăşi, rămânând singură cu soţul 
ei, îi aminti de zilele fericite petrecute 
împreună, îi povesti încercările prin care 
a trecut ca să-l reîntâlnească şi îl rugă cu 
lacrimi fierbinţi să rostească o vorbă. 
Zadarnic, însă. Când soarele 

răsări, smulgând întinderii nesfârşite de 
ape  curcubeie mişcătoare, sultana se 
înfăţişă din nou padişahului, grăind: 

-Am pierdut şi de astă dată, slăvite 
padişah. Corabia cu tot ce se află în ea 
este de-acuma a ta, ţi se cuvine după 
înţelegere. Dar mai am o rugăminte: mai 
lasă-l pe cântăreţ şi în noaptea aceasta pe 
corabie, cu mine. Ca zălog al prinsorii pun 
chiar viaţa mea, căci altceva nu mi-a mai 
rămas. Dacă nici de data asta flăcăul nu va 
vorbi, la revărsat de zori să vie gâdele să-mi 
curme zilele. 

Fu rândul padişahului s-o roage pe 
sultană să nu-şi pună zălog viaţa când 
sfârşitul prinsorii este dinainte cunoscut. 
Dar oricâte îi spuse el, încercând să-i 
arate nebunia prinsorii, sultana fu de 
neclintit în hotărârea ei: 

- Dacă stăruința mea se dovedeşte a 
fi întemeiată, atunci, padişahul meu, să- 
mi dai înapoi, rogu-te, atât corabia cât şi 
corăbierii mei. Dacă, dimpotrivă, totul se 
dovedeşte a fi o închipuire de-a mea, 
capul meu să fie al călăului. 

în ceasurile târzii ale nopţii, când 
toată suflarea de pe ape, cer şi uscat se 
odihnea în tihnă, sultana, prăbuşită la 
picioarele frumosului pescar, îl ruga 
fierbinte: 

- Mâine, în zori, am să-mi dau viaţa 
dacă tu 
nu mă ierţi şi nu-mi vorbeşti. Te va răbda 
inima 
să fii ucigaşul meu? 

Dar toate vorbele şi toate lacrimile 
ei fură de prisos. Dimineaţa bătu voios în 
geamuri, cu degetele-i de lumină. Cu 
temerile adeverite, padişahul Eghipetului 
porunci să se înalțe spân-zurătoarea, în 
piaţa cea mare. Fu adusă sultana, mai 
mândră decât cel mai mândru flăcău în 
straiele ei bărbăteşti. Neînfricată, urcă 
singură treptele de lemn care o duceau 
spre braţul ameninţător de care atârna 
ştreangul. Dar, chiar în clipa când funia îi 
cuprinse gâtul, cântăreţul, strecurat prin 
mulţimea de gură-cască, strigă cu toată 
puterea: 

- Opriiiţi! Nu aveţi în faţă un căpitan 
de 
corabie, ci un cap de sultană! 

Când, la un semn al padişahului, 
gealatul  îndepărtă funia din jurul 
fragedului grumaz al sultanei şi părul ei 
se revărsă peste umeri, lucind ca aurul în 
bătaia razelor de soare, toţi rămaseră 
înmărmuriţi. lar cântăreţul îngenunche 
înaintea padişahului, mărturisind: 

- Sunt soţul ei. Mă juruisem să nu-i 
vorbesc 
până la moarte... 

Şi aşa se făcu că sultana, care nu 
precupeţise nimic, nici chiar propria-i 
viaţă, ca să-şi recapete soţul pierdut din 
vina ei, căpătă înapoi de la padişahul 
Eghipetului, uşurat că nu-şi încărcase 
sufletul cu un omor fără rost, roabele, 
corabia şi soţul. Şi ei se întoarseră 
împreună în ţara lor, unde au trăit de 
atunci în fericirea cea mai deplină. lar 
sultana, o dată măcar nu a mai greşit cu 
vreo vorbă ori vreun gând faţă de soţul ei, 
frumosul pescar de altădată... 


Craticioara 


DEMULT, DEMULIjin vremi apuse, 
trăia într-un cătun o femeie tare săracă, 
împreună cu fiica ei. Toată ziua şi cât era 
noaptea de lungă, mama torcea, iar fata, 
în fiecare dimineaţă, mergea cu firele la 
târg, să le vândă, şi aşa, târâş-grăpiş, îşi 
înnodau traiul de azi pe mâine. 

Odată, ca de obicei, după o zi şi o 
noapte de tors fără odihnă, femeia îi 
încredința iar fetei 

truda mâinilor ei. Ajunsă la târg, fata 
vându firele, dar când să târguiască de- 
ale gurii, privirea îi fu atrasă de o 
crăticioară care strălucea de-ţi lua ochii, 
îmbiind cumpărătorii. Dorinţa de a avea 
ea crăticioară aceea fu atât de puternică, 
încât fata nu se putu abţine şi, uitându-şi 
de toate, o cumpără, dând în schimb 
puţinii gologani primiţi pentru firele 
toarse. 

Când ajunse acasă, maică-sa mai-mai 
să-şi iasă din minţi: în mână, fata ţinea o 
crăticioară, ce-i drept, frumoasă foc, dar 
de-ale gurii, nimic... Femeia  zvârli 
crăticioară cât mai departe, în uliţă, 

iar pe fiica ei o bătu, o bătu cât putu 

de zdravăn, ca să-i piară pofta de a 

mai fi şi altă dată la fel de 

nechibzuită. Iar în ziua aceea ţinură 

post negru, căci nu se afla în casă 

nici o îmbucătură. A doua zi, pe uliţă 

trecea o moaşă, care tocmai se întorcea 

spre casă, de la treburile ei. Văzând ceva 

lucitor pe jos, se aplecă să vadă ce este: 

era crăticioară. O luă şi o duse acasă; după 

ce o spălă bine, găti în ea sărmăluţe în foi 

de viţă. Când să se aşeze la masă, cineva 

bătu la poartă, chemând-o degrabă la o 
naştere. 

„Am să mănânc când mă întorc", îşi 
zise moaşa, şi plecă. 

Abia închise uşa în urma ei, şi 
crăticioara, ţuşti!, se ridică de la locul ei 
şi hopa, hopa, topa, topa, glonţ, acasă la 
fată. 

- Cioc, cioc! se auzi o bătaie în uşa 
colibei. 

- Cine-i? întrebă fata care alergase în 
grabă. 

- Crăticioara. 

- Ce-ai înăuntru? 

- Sărmăluţe. 

Fata deschise numaidecât uşa, deşertă 
sarmalele într-o strachină şi, de frica 
maică-si, ca nu cumva, văzând 
crăticioara, să-şi aducă iarăşi aminte de 
necazul de ieri şi iarăşi s-o ia la bătaie, 
aruncă, împotriva voinţei sale, vasul cât 
mai departe, pe uliţă. în ziua aceea 
mama şi fiica mâncară cu poftă bucate 
gustoase, cum de mult nu mai avuseseră 
parte. 

Mai trecu o zi. Când sultana, soţia 
padi-şahului, se îndrepta spre hamam!, 
de departe văzu pe uliţă ceva care 
strălucea de te orbea: era crăticioara cea 
frumoasă. 


- la crăticioara! porunci ea 
însoţitoarei sale. 
Ar fi o dovadă de nesocotinţă să-ţi laşi 
norocul în 


drum, oricât de neînsemnat ţi s-ar părea! 


1 Hamam - baie turcească (n. red.). 

Slujitoarea ascultă, luă craticioara şi 
merseră mai departe. La hamam, când se 
dezbrăcă, sultana îşi puse toate 
nestematele în  craticioara, o dădu 
însoţitoarei ei s-o ţină şi ea intră în baie. 
Dar abia îşi aşeză în poală craticioara, că un 
somn viclean şi puse stăpânire pe 
slujitoare. Când aceasta începu să moţăie, 
craticioara, ţuşti!, sări din poala acesteia 
şi hopa, hopa, ţopa, ţopa, tocmai la coliba 
fetei se opri. 

- Cioc, cioc! se auzi o bătaie în uşă. 

- Cine-i acolo? întrebă fata. 

- Craticioara. 

- Ce-ai înăuntru? 

- Mărgăritare, multe la număr, şi 
alte zorzoane care vă încântă atâta pe 
voi, femeile. 

Fata deschise uşa, luă toate câte se 
aflau în  craticioara - şiraguri de 
mărgăritare şi nestemate multe, precum 
şi lanţuri grele de aur- se împodobi cu ele 
şi, de frica  maică-si, iarăşi aruncă 
craticioara cât colo, pe uliţă. 

în ziua următoare se îndrepta spre 
hamam însuşi prinţul, fiul padişahului. 
Cum zări pe uliţă craticioara scânteind 
atât de orbitor, îi spuse însoţitorului său: 

- la te uită ce craticioara drăguță! 
Hai s-o 
luăm, e norocul nostru! 

lar dascălul, care nu se despărţea 
niciodată de prinţ, îl ascultă şi luă 
crăticioara. Ajungând la baie, prinţul se 
spălă, se bărbieri şi tocmai când termină 
cu îmbrăcatul şi ceru dascălului să-i dea 
şalul cel subţire, de India, pe care-l 
pusese în crăticioara, aceasta ţuşti! sări 
din mâinile lui şi hopa, hopa, ţopa, ţopa, o 
pomi pe uliţă, drept spre coliba fetei. 
Prinţul, după ea. 

- Cioc, cioc! se auziră bătăi zorite în 
uşă. 

- Cine-i acolo? întrebă fata. 

- Crăticioara. 

- Ce-mi aduci? 

- Un soţior. 

Fata deschise uşa, şi crăticioara, 
tuşti!, intră în colibă cu prinţul care voia 
s-o prindă. Şi era atât de frumos, atât de 
frumos cum nici nu se poate povesti. Dar 
nici fata nu era mai prejos: până şi 
şiragurile de mărgăritare şi nestemate şi 
lanţurile grele de aur, care-o împodobeau, 
păleau faţă de neasemuita-i frumuseţe. 
Cum se priviră, cei doi tineri se 
îndrăgostiră îndată unul de altul. Şi 
prinţul, uitând cu totul de şalul după care 
venise, şopti, ca vrăjit: 

- Mi-eşti dragă, fată frumoasă, atât de 
dragă 
că n-aş mai vrea să stau departe de tine 
nici 

măcar o clipă. Te învoieşti să-mi fi soaţă 
dreaptă, nedespărţită la bine şi la rău? 

- Mă învoiesc, răspunse fata, cu un 

zâmbet. 

Apoi făcură ei nuntă mare, care ţinu 
patruzeci de zile şi patruzeci de nopţi. Tot 
timpul nunţii, craticioara nu se depărta de 
lângă miri. lar după nuntă, aceştia o 
ţinură în serai, la loc de cinste, păstrând- 
o ca pe ochii din cap, întrucât prin ea îşj 
aflaseră fericirea de-o viaţă. 


Dacă-ţi trimit o gâscă, o jumuleşti? 


A FOST ODATĂ o ţară îndepărtată, 
cârmuită de un padişah căruia îi plăceau 
tare mult însuşirile alese ale minţii 
omeneşti. Şi nu ştiu cum se făcu, tocmai 
pe el îl milostivi Allah cu un vizir sărac cu 
duhul. 

într-una din zile, padişahul, însoţit 
de vizir, ieşi din serai în straie de om de 
rând, cu gândul să vadă cu ochii lui cum 
trăieşte şi ce mai gândeşte norodul. Şi tot 
colindând ei prin cetate, 

în sus şi-n jos, într-o uliţă văzură o colibă 
în faţa căreia o fată lucra la gherghef. 
După ce îi dădu bineţe fetei, padişahul 
intră cu ea în vorbă: 

- Unde ţi-e tatăl, fată dragă? 

- S-a dus să facă din puţin mult. 

- Dar maică-ta unde-i? 

- S-a dus să facă dintr-unul doi. 

Şi, spre mirarea vizirului care sta 
deoparte şi asculta, fără să înţeleagă o 
iotă din cele ce vorbeau cei doi, 
padişahul mai zise: 

- Aveţi casă frumoasă, dar coşul e 
cam aplecat pe-o rână. 

- Ne-o fi el coşul aplecat pe-o rână, 
dar fumul iese drept. 

înveselit de răspunsurile agere ale 
fetei, padişahul o mai întrebă: 

- la zi, fată isteaţă, dacă-ţi trimit o 
gâscă, o jumuleşti? 

- Până la tuleiele cele mai fine. 

- Te las cu bine, fată dragă, mai 
spuse padişahul şi, urmat de vizir, plecă 
mai departe. 

Când, în sfârşit, se întoarseră la 
serai, padişahul grăi către vizir: 

- Dacă izbuteşti să dezlegi vorbele pe 
care 
le-am schimbat cu fata din colibă, e bine 
de tine, 

dacă nu, ai să plăteşti cu viaţa puţinătatea 
minţii tale. Gândeşte-te bine! 

- Oh, slăvite padişah, lasă-mi măcar 
trei zile 
de gândire! se rugă vizirul. 

Şi padişahul se învoi. Se gândi vizirul 
o zi, se gândi două zile, dar cum să-l taie 
pe el capul cel cu minte puţină la tâlcul 
unor astfel de cuvinte încâlcite? Groaza 
puse stăpânire pe vizir, căci se apropia 
sorocul dat de padişah şi ştia că nu-i de 
glumit cu hotărârea stăpânului, o dată 
luată. în cea de a treia zi, văzând că n-o 
să izbutească a ieşi singur din impas, 
alergă la coliba cu pricina. 

- Uite ce-i, fato, zise el, dacă n-am să 
dau de tâlcul vorbelor pe care le-ai 
schimbat cu însoţitorul meu, acum două 
zile, are să fie vai şi amar de mine. Vrei să 
mă ajuţi? 

- Te-ajut cu dragă inimă, rosti fata, 
numai că pentru fiecare întrebare în parte 
va trebui să-mi dai câte o sută de galbeni. 

Să se mai tocmească vizirul, când 
era în joc viaţa lui?! Acceptă îndată. 

- Bine, fie după vrerea ta, dârzi mai 
repede, fato, ca să mi se ia, în sfârşit, 
piatra de pe suflet. 

- Taica e plugar. „S-a dus să facă din 
puţin mult" înseamnă că a ieşit la 
semănat pe ogor, 

căci dintr-un bob de grâu va strânge, la 
vară, zece-douăsprezece boabe. Maică- 
mea e moaşă. Tocmai fusese chemată la o 
naştere. Se dusese, aşadar, să facă dintr- 
unul doi. „Aveţi casă frumoasă, dar coşul 
vă e cam aplecat pe-o rână'", a mai zis 
însoţitorul tău, adică „de arătoasă eşti 
arătoasă, dar te uiţi cam saşiu". La care 
eu am răspuns: „Dar fumul iese drept", 
ceea ce înseamnă: „Cu toate astea, văd 
bine, fără greş". 

- Dar însoţitorul meu de drum ţi-a 
mai Zis 
ceva la urmă, o zori vizirul pe fată, 
nerăbdător: 

„Dacă-ţi trimit o gâscă, o jumuleşti?" 
Fata izbucni în hohot de râs: 
- Păi ce altceva am făcut eu acuma? 


Nu mi 
te-a trimis el pe tine, iar eu nu te-am 
uşurat chiar 


în clipita asta de câteva sute de galbeni? 


POVESTE POLONĂ 


Prinţul şi gutuia de aur 


A FOST ODATĂ un prinţ şi pe acest 
prinţ prinsese pică o babă vrăjitoare. 

Odată se înfurie atât de rău baba, 
încât nici una, nici două, îi strigă 
prinţului: 

- Să nu-ţi mai afli liniştea, până n-oi 
găsi-o 
pe fata prefăcută în gutuie de aur! 

Aruncă blestemul şi fugi iute să se 
ascundă în casă. Şi, din clipa aceea, 
prinţul căzu pe gânduri. Dacă până 
atunci el era veselia palatului, acum 
parcă zăcea bolnav de supărare şi 
întristare. 

într-o bună zi, fără să spună nimig 
părinţilor săi, prinţul porni încotro văzu 
cu ochii... nici el nu ştia unde... dar ştia ce 
caută. Şi, în cele din urmă, tot mergând, îi 
răsări în cale, ca din pământ, altă babă, 
care-l întrebă cu blândeţe: 

- încotro, fiule? 

Prinţul îi povesti cum îl blestemase o 
vrăjitoare şi-i spuse verde, fără ocol, că el 
trebuia să găsească pe fata prefăcută într- 
o gutuie de aur. Şi că va trebui să 
ghicească în care din cele trei gutui din 
grădina balaurului este cea căutată, căci 
între timp aflase că un balaur era stăpânul 
gutuilor de aur şi că trei erau la număr. 

- Ai noroc că m-ai întâlnit, îi spuse 
baba. Dacă mă asculţi, ai să răzbeşti. 
Simt că eşti un suflet ales şi vreau să te 
ajut. 

- îţi mulţumesc, mătuşico, spuse 
prinţul scoțând o pungă cu galbeni şi 
dându-i-o babei. 

-îi iau bucuroasă şi pentru ei îţi dau 
darurile astea, care-ţi vor folosi de 
minune. 

Şi băbuţa îi dădu: o cutie cu 
unsoare, doi saci, unul cu pâine şi altul cu 
zahăr, o funie groasă şi o mătură cu coada 
lungă. Prinţul nu prea pricepu rostul 
acestor daruri, dar, neavând încotro, se 
încrezu în vorbele ei. 

Merse el şi, după trei zile şi trei nopţi, 
ajunse într-o pădure. Când se gândea el 
să se mai odihnească puţin, iată că o 
droaie de dulăi, cu coli ascuţiţi, se 
repeziră asupra lui, gata să-l sfâşie. Abia 
avu timp să arunce pâinea şi zahărul din 
saci, ca să-i potolească. Şi câinii îi dădură 

pace. Apoi, uitându-se mai bine, descoperi 
două femei cu părul împletit în nişte cozi 
groase şi lungi, care cu greu trăgeau, 
dintr-o fântână, o găleată cu apă, legată 
de coada lungă a uneia din ele. Tânărul 
înţelese acum de ce-i dăduse băbuţa 
aceea şi o funie. Le întinse funia femeilor, 
bucuroase că acum nu mai era nevoie să se 
lase trase de păr, pentru fiecare găleată 
cu apă. Mai departe, văzu un cuptor 
uriaş, pe care-l curăța de funingine altă 
femeie, zgâriind cu unghiile şi curăţindu-l 
cu mâna. Se grăbi să-i dea mătura aceea, 
făcută anume parcă pentru a curăța bine 
cuptorul. 

Mergând apoi şi mai departe, o 
grădină minunată apăru în faţa ochilor lui 
şi ceea ce-l fermeca, şi-l orbi aproape, 
erau trei gutui de aur ce străluceau într- 
un pom, la umba căruia străjuia un balaur 
fioros. 

între el şi grădină era un gard de fier 
cu o poartă înaltă. El scoase şi ultimul 
dar de la bătrână şi începu să ungă bine 
încheieturile porții. Ca prin farmec, 
poarta se dădu în lături şi, tiptil-tiptil, 
prinţul întinse mâna şi luă cele trei gutui 
de aur. Când se trezi balaurul şi nu mai 
văzu în pom cele trei fructe de aur, 
începu să urle cât îl ţinea 

gura; şi cum era greoi, nu se crezu în 
stare să fugă singur după prinţ, şi atunci 
se răsti la câini, să-l sfâşie. Iar ei, sătui şi 
recunoscători, îi spuseră, dând din coadă: 

- Nu-i vom face nici un rău, căci ne-a 
dat 
pâine şi zahăr. 

Se răsti atunci la femeile de la 
fântână, iar ele răspunseră: 

- Nu-i vom face nici un rău, căci ne-a 
dat 9) 
funie cu care să scoatem apa din 
fântână! 

Când balaurul ţipă spre femeia care 
curăța cuptorul, nici ea nu voi să-i facă rău 
binefăcătorului ei. lar poarta de fier, 
fericită că o unsese şi pe ea cineva, îi 
deschise larg drumul, să poată fugi de 
urgia balaurului. Şi de ciudă că pierduse 
gutuile de aur şi nimeni nu-l mai asculta, 
balaurul, biruit, îşi dădu duhul. 

Prinţul nu mai avea răbdare să vadă în 
care dintre cele trei gutui era aleasa 
inimii lui. O deschise pe prima şi din ea 
zbură un porumbel alb, o deschise pe a 
doua şi se întâmplă la fel. O deschise şi pe 
a treia şi din ea apăru o fată atât de 
frumoasă, cu ochii ca seninul cerului şi 
cu cosiţele ca spicele grâului în lumina 
soarelui, încât prinţul căzu la picioarele ei, 
ca fermecat, şi o ceru 


104 


de soţie. Fericită acum, că scăpase de 
vraja în care încremenise atâta vreme, 
fata îi sări de gât şi se arătă bucuroasă 
să-i fie soţie. Şi împreună se întoarseră la 
palat, unde făcură o nuntă de trei zile şi 
trei nopţi, ca în basme. 


POVESTE SÂRBĂ 


Ciocănitoarea şi vulpea 


O CIOARĂ îşi făcuse cuibul printre 
ramurile unui copac. în el depuse trei ouă 
din care ieşiră trei puişori fără pene, trei 
ciocuri mici. O vulpe din împrejurimi 
prinse de veste şi se grăbi să ajungă 
acolo. 

- Ei, coană cioară! Eu sunt un biet 
tăietor 
de lemne. Stăpânul acestei păduri m-a 
trimis să 
tai anume acest copac, spuse şireata de 
vulpe. 

Speriată, cioara începu a se tângui: 

- Te rog, bunule tăietor de lemne, 
îngă-duie-ne un răgaz! Să crească mai 
întâi cei trei pui ai mei şi apoi mă voi 
duce în căutarea altui copac, unde să-mi 
fac un alt cuib. 

- Eu mă încred în vorbele tale, dar, 
ca să creadă şi stăpânul meu în vorbele 
mele, va trebui să-i duc un zălog; ce-arfi 
să-mi dai un pui din cei trei ai tăi? 

Cioara nu se lăsă iute convinsă, cârâi 
ea ce cârâi, dar până la urmă făcu 
întocmai. 

A doua zi însă, vulpea era din nou în 
faţa aceluiaşi copac. 

-întâmplă-se orice, coană cioară, eu 
trebuie să tai azi copacul acesta! strigă 


vulpea. 

Speriată şi mai rău, cioara o 

imploră: 

- Nu mă alunga de aici, şi-i voi 
trimite stă 
pânului dumitale, deşi mi se rupe inima, pe 
un alt 


pui de-al meu drept zălog. 

Vulpea făcu nazuri, dar se prefăcu 
apoi înduioşată şi în cele din urmă primi 
târgul. Cu alt pui de cioară la ea, îi mai 
îngădui bietei păsări să stea un timp în 
cuibul ei. 

La câteva zile după această 
întâmplare, iată că pe deasupra copacului 
unde-şi avea cuibul chiar cioara înşelată 
de vulpe, zbură o ciocă-nitoare. Când o 
văzu pe cioară atât de mâhnită şi cu un 
singur pui lângă ea, îi strigă: 

- Ei, coană cioară, ce ţi s-a întâmplat 
de 
eşti atât de posomorâtă? 

Şi cioara îi povesti toate cele 


petrecute. 
- Sunt sigură că n-a fost nici un 
tăietor de 


lemne, gândi cu glas tare ciocănitoarea. 
Mai 

degrabă cred că a fost o scorneală a 
şiretei de 

vulpi. Răspunde-i cu îndrăzneală când oi 
mai vedea-o: „Du-te de aici, du-te iute, 
căci nu-ţi mai dau nici un pui de azi 
încolo!" 

Şi într-adevăr, a doua zi, vulpea nu 
întârzie să vină, ameninţând-o pe cioară că 
acum trebuia neapărat să taie copacul 
acela. Dar cioara îi răspunse de astă dată 
întocmai cum o învățase ciocănitoarea. 

înfuriată la culme după un răspuns 
atât de  cutezător, vulpea îi strigă 
înveninată: 

- Nu-i din capul tău ce spui acolo, 
astea-s 
vorbele ciocănitoarei, dar am s-o învăţ eu 
minte 
şi am să mă răzbun pe ea şi pe puii ei. 

Şi alergă în goana mare. 

Se întinse la un moment dat pe iarbă 
şi căscă gura, prefăcându-se că-i moartă. 
Nici nu trecură câteva clipe şi iată zburând 
pe acolo chiar ciocănitoarea. Ca să se 
încredinţeze că era într-adevăr moartă, 
începu să o piguleasca; dar când să 
ajungă la cap, vulpea căscă o gură cât 
toate zilele şi haţ! o prinse. Cu o ultimă 
speranţă, ciocănitoarea o întrebă: 

- De ce mă ţii între fălci? Ce rău ți- 
am făcut eu ţie? 
- Ce rău mi-ai făcut tu mie?... 

Dar nici nu apucă să-şi termine vorba 
bine, căci, de cum deschise botul, 
ciocănitoarea ţâşni afară, zburând cât 
mai sus pe copacul cel mai apropiat. De 
furie, vulpea încercă şi ea să sară după 
ciocanitoare, dar, după ce se caţără până 
la jumătatea copacului, alunecă şi rămase 
moartă pe loc. Aceasta i-a fost răsplata 
binemeritată. 


POVESTE MAGHIARA 


Boul, măgarul şi cocoşul 


A FOST ODATĂ un om căruia soarta 
îi hărăzise un dar cu totul neobişnuit: 
înţelegea graiul animalelor. Dar i s-a 
prezis la naştere că, în ziua în care şi-ar fi 
destăinuit acest dar altcuiva, avea să 
moară. Nici propriei lui soţii nu avea voie 
să-i mărturisească. Amândoi trăiau într-o 
casă frumoasă la ţară, îndestulaţi cu de 
toate. în grajd, în apropierea casei, aveau 
un bou şi un măgar. 

într-o dimineaţă, pe când se afla în 
grajd împreună cu soţia lui, omul nostru îl 
auzi pe bou cum îi vorbea măgarului: 

- Prietene, dac-ai şti cât de mult 
invidiez traiul tău tihnit şi felul tău de 
muncă! 

- E adevărat că pe mine mă ia 
stăpânul numai din când în când să-i duc 
povara, pe când tu ieşi zilnic la câmp. Un 
animal, ca şi un om, are câteodată nevoie 
de un sfat. Prefă-te bolnav o 

zi, două şi poate te mai lasă aici în staul 
să te odihneşti. Fă-te că nici mâncarea nu 
te îmbie! 

Boul îi mulţumi; îl privi galeş şi făcu 

întocmai. 

A doua zi de dimineaţă, îngrijitorul 
văzu că mâncarea era aproape neatinsă, 
iar boul zăcea într-un colţ. Atunci se 
gândi: „Animalul ăsta e bolnav!..." şi 
alergă să-i dea de ştire stăpânului său. 
Dar cum el ştia despre ce e vorba, zâmbi. 

- Dacă bietul animal este aşa de rău 
bolnav, 
atunci ia măgarul şi pune-l în jug în locul 
lui, spuse 
stăpânul. 

Chiar aşa şi făcu îngrijitorul. La 
întoarcere, de cum îl văzu boul pe măgar, 
se repezi să-i mulţumească pentru sfatul 
dat. Era odihnit, în timp ce măgarul 
venise gâfâind de la câmp, mai mult mort 
decât viu. 

- Ce deştept ai fost tu, prietene, şi 
când te gândeşti că oamenii te au 
exemplu de cap tare! Am făcut aşa cum 
m-ai învăţat şi iată-mă acum odihnit şi cu 
chef de viaţă. 

- Eu, deştept? Nu vezi în ce hal sunt? 
Sfatul meu o fi fost bun pentru tine, dar 
pe mine m-a îmbolnăvit! răcni măgarul de 
se cutremură staulul. 

Tocmai când intră stăpânul în grajd, 
auzi următoarea discuţie: 

- Ce-ai de gând mâine dimineaţă? 
zicea 
boul. Eu fac iarăşi cum mi-ai spus tu. Mă 
tolănesc 
pe jos şi fac pe bolnavul, cu ochii 
întredeschişi. 

-Ar fi vai de tine! îi întoarse vorba 
măgarul. Adineauri am auzit cum spunea 
stăpânul: „Dacă nici mâine nu se 
înzdrăveneşte boul, e mai bine să-l 
tăiem!" 

- Vai de mine! trase un muget boul. 

- Aşa că, ascultă-mă şi de astă dată: 
Mănâncă tot şi arată-te voios mâine, căci 
de nu... 

Stăpânul, auzind acestea, plecă şi 
intră în casă, râzând în hohote! 

- De ce râzi cu atâta poftă? îl întrebă 
soţia lui. 

- Nu pot să-ţi spun. 

- Cum aşa, nu poţi? 

- Nu pot să-ți repet ceea ce am auzit 
vor-bindu-seîn grajd. Eu înțeleg graiul 
animalelor. Dar dacă repet cuiva ceea ce 
tălmăcesc eu când le aud glasul, mor 
chiar în clipa aceea. 

- Prostii! Nu cred. Vreau să-mi spui 
imediat tot! strigă nevastă-sa. 

Plânse, amenință, se înfurie ea într- 
atâta, încât bietul om, la stăruințele ei, se 
hotărî în sfârşit să-i destăinuie toate câte 
le auzise şi să-şi facă testamentul. 

Zadarnic interveniră rudele lor cu 
tot felul de rugăminţi în faţa soţiei 
bietului om, căci nimic n-o înduplecă din 
încăpăţânarea ei. 

în timp ce-şi conducea, spre poartă, 
rudele posomorâte, sărmanul osândit îl 
văzu în curte pe credinciosul lui câine 
şopăcăind cu cocoşul. Rămas singur, 
ascultă vorba lor. 

- Ai auzit ce-a păţit stăpânul nostru? 
Soţia lui ţine morţiş să-i dezvăluie taina 
lui cea mare -el cunoaşte vorbirea 
noastră. Dar, dacă o dezvăluie cuiva, 
moare imediat! Ea nu-l crede şi o ţine una 
şi bună, să-i spună ce-a auzit vorbin-du-se 
în grajd. 

- Măi, ce stăpân caraghios avem! 
Cincizeci de neveste stăpânesc eu în curtea 
asta şi el nu e în stare să-şi ţină în frâu o 
singură nevastă? 

- Şi mă rog, ce-ar trebui să facă, 
după mintea ta de cocoş? 

- Nimic mai simplu: să-i dea o sfântă 
de bătaie şi să-i spună: „lată-mi secretul!" 
Şi să-i mai dea o altă bătaie, mai zdravănă, 
până ce-o face-o să spună că-i ajunge cât a 
aflat şi nimic altceva nu mai vrea să ştie. 

Cu o privire năucă, omul urmări cele 
două animale cum se îndepărtau... Sări 
ca ars de pe 

locul unde încremenise şi se grăbi să 
ajungă în odaia unde o lăsase pe soţia lui. 
Şi fără să mai ţină seama de tipetele ei, se 
porni cu o ploaie de lovituri pe spinarea 
încăpăţânatei lui soţii. Şi nu se mai opri 
decât după ce o auzi cu un fir de glăscior 
cum îi cere iertare pentru răutatea şi 
neîncrederea ei, făgăduindu-i că de azi 
încolo nu va mai ieşi din cuvântul bunului 
ei soţ. 

Aşadar, datorită minţii unui cocoş, 
bietul om îşi regăsi pacea în casă şi 
rămase în viaţă. 


POVESTE SLOVENĂ 


Baiatul cel sărac şi boabele de 
mazăre 


ODATĂ, un om sărac, neputând să-şi 
mai întreţină feciorul, îi spuse aşa, într-o 
zi: 

- Sunt atât de sărac, că nu am nici 
pentru 
mine o bucată de pâine. Va trebui să te 
duci 
undeva să lucrezi. Eu nu te mai pot 
întreţine. Cât 
timp ai fost mic şi neputincios, ţi-am dat 
de 
mâncare, m-am lăsat adeseori flămând, 
numai 
ca să ai tu ce duce la gură. Dar acum nu 
mai pot, 
sunt aşa de sărac... 

Fiul îl ascultă cu amărăciune. îşi 
dădea seama că tatăl are dreptate şi-i 
spuse: 

- Bine, tată, înţeleg şi îţi mulţumesc 
pentru tot ce ai făcut pentru mine. Uite, 
mă duc să-mi caut de lucru. 

- Nu-ţi pot da decât un singur sfat: 
nu uita că nu trebuie să dispreţuieşti ce 
găseşti în cale. la-l cu tine şi păstrează-l 
cu grijă! 

Se îmbrăţişară şi se despărţiră. Fiul 
luă traista pe umăr şi plecă pe drumul 
nesfârşit şi prăfuit, în lume. 

Merse, merse, şi dădu în cale peste 
un bob de mazăre. îşi aduse aminte de 
cuvintele tatălui său, luă de jos bobul de 
mazăre şi-l vâri în traistă. Mergând mai 
departe, zări un alt bob de mazăre, îl 
ridică şi-l vâri în traistă. înspre seară, 
dădu tot peste un bob de mazăre; îl ridică 
şi pe acesta şi-l vâri în traistă. 

Se făcuse întuneric când ajunse la un 
conac boieresc. Se opri sub pridvor şi o 
întrebă pe cucoana care stătea într-un 
jilţ, împreună cu fiica sa: 

- Să-mi fie cu iertare, v-aş întreba 
ceva: aş putea să înnoptez în seara 
aceasta la conacul dumneavoastră? 

- Cum să nu, răspunse cucoana, 
măsu-rându-l din cap până în picioare. 

Tânărul îi plăcea, dar şi mai mult îi 
plăcea fiicei sale, care cobori repede din 
pridvor şi deschise poarta, invitându-l să 
intre înăuntru. Tânărul, obosit de drum, 
se aşeză sub un copac, să răsufle niţel. 

Cucoana alergă la soţul ei şi-i spuse: 

- A venit un tânăr străin la noi. Vrea 


să 
rămână aici peste noapte. Nu ştiu, dar tare 
mi se 


pare a nu fi om sărac. A îmbrăcat el haine 
vechi, 
probabil vrea să nu fie recunoscut. Pare- 
mi-se 
că vrea să se însoare cu fiica noastră, că 
prea s-a 
uitat la ea. Dar om vedea noi cine-i. 
Apoi chemă un servitor şi-i porunci: 
-Ai văzut tânărul acela străin de sub 
copac? Pregăteşte-i un pat cât mai rău şi 
pândeşte să vezi ce face toată noaptea. 
-Am înţeles, spuse servitorul şi plecă 
grăbit să îndeplinească porunca. 
Cucoana se întoarse atunci spre 
soţul ei: 
- Dacă, într-adevăr, e sărac şi necăjit, 
atunci 
va dormi şi în patul rău. lar dacă-i din 
niscaiva 
casă bogată, atunci se va zbate toată 
noaptea, 
fără să doarmă. Aşa că mâine vom vedea. 
Servitorul îi pregăti tânărului străin 
un pat cât se poate de rău, aşa cum i se 
poruncise. Tânărul se dezbrăcă şi se 
culcă, dar, fiindcă îi era teamă ca nu 
cumva să-i fure cineva traista, singura 
avere pe care o avea, o aşeză sub cap. 
Traista însă nu se putea închide şi cele trei 
boabe de mazăre se rostogoleau mereu 
afară, iar tânărul era nevoit să le caute în 
aşternut şi să le vâre din 

nou în traistă. De-abia vâra un bob 
înăuntru, că un alt bob se rostogolea şi, 
până-l vâra în traistă, ieşea altul. Aşa s-a 
chinuit toată noaptea şi n-a pus geană pe 
geană, de frică să nu piardă cele trei 
boabe de mazăre. 

A doua zi, cucoana întrebă, curioasă, 
pe servitorul care stătuse toată noaptea 
la pândă: 

- Ei, cum a dormit? 

- N-a dormit deloc. Toată noaptea s-a 
învârtit în aşternut. 

- Aha, am spus eu că nu-i om sărac! 
se bucură ea şi alergă să-i spună vestea 
cea bună soţului şi fiicei sale. 

Toţi trei se sfătuiră cum să facă să-l 
mai ţină încă o noapte pe tânărul acela 
străin la conac, pentru a se convinge 
dacă este, într-adevăr, de viţă nobilă şi nu 
sărac, aşa cum vrea el să pară. 

Erau din cale-afară de prietenoşi cu 
el. Mâncară împreună, făcură o plimbare 
prin grădina conacului boieresc, iar când 
fu de amiază, l-au invitat cu ei la masa de 
prânz. După masa de seara, îl duseră într- 
o cameră frumos şi bogat împodobită. 

„Treburile merg  strună,  cugetă 
tânărul. Văd că am nimerit într-o casă de 
oameni cinstiţi şi 

cumsecade. La ce bun să mai aşez traista 
sub cap şi să caut toată noaptea boabele 
de mazăre? Văd că pot să form liniştit." 
Gândind astfel, tânărul agăţă traista în 
cuier, se dezbrăcă şi se aşeză într-un pat 
moale, cum nu mai văzuse niciodată până 
atunci, şi adormi buştean. 

A doua zi dimineaţa, cucoana îl 
întrebă curioasă pe servitorul care stătuse 
toată noaptea la pândă: 

- Ei, cum a dormit azi-noapte? 

- Ca mielul. Nici măcar nu s-a 
mişcat. 

- N-am spus eu? E de viță nobilă. 
Poate chiar şi prinţ. 

Fireşte, alergă numaidecât la soțul 
şi fiica ei să le spună marea bucurie. 

După micul dejun, tânărul se ridică, 
le mulţumi la toţi pentru primirea, într- 
adevăr frumoasă, pe care i-au făcut-o, la 
care el nici nu se aşteptase, le dori tot 
binele şi dădu să plece pe drumul său. 

- Şi unde te duci, prietene? întrebă 
boierul. 

- Păi, mă duc pe drumul acesta 
nesfârşit. Unde? Nu ştiu nici eu, dar mă 
duc. 

- Dacă aşa stau lucrurile, apoi nu-ți 
dăm voie să pleci. De ce să pleci? Uite, 
fiica noastră e 

de vârsta ta. Ai văzut-o, ai cunoscut-o şi 
nădăjduiesc că-ţi place. Dacă vrei, ţi-o 
dăm de nevastă. Mă învoiesc şi eu, şi 
mamă-sa, adăugă, arătând spre nevastă-sa 
care  încuviinţă numaidecât din cap, 
bucuroasă. 

Tânărul, auzind aceste cuvinte, 
înţepeni o clipă, dar îşi reveni repede şi, 
zicându-şi în sinea sa: „Apoi fie ce o fi", 
consimţi pe loc la această căsătorie 
neobişnuită. 

în aceeaşi zi începu nunta, o nuntă 
mare, care a ţinut patruzeci de zile şi 
patruzeci de nopţi, în acest timp, toată 
lumea din împrejurimi era veselă, nu 
exista nici o faţă tristă, preafericitul mire 
nu-şi bătea capul ce va ieşi din toată 
povestea asta. Era vesel şi bine dispus. 

După patruzeci de zile, cucoana îl 
chemă la ea pe ginerele său şi-i spuse: 

- Copilul meu, nunta s-a isprăvit. E 
acum vremea să-i arăţi nevestei tale 
moşia şi castelul tău. Aşadar, mâine veţi 
pleca. 

Când auzi de moşie şi de castel, 
tânărul fu cât pe-aci să ţipe şi să-i spună 
tot adevărul, că tată-său nu are decât o 
colibă dărăpănată şi atâta tot. Dar se 
răzgândi în ultima clipă şi dădu din cap, 
în semn că, a doua zi, se va duce cu nevastă- 
sa. 

Fireşte, buna dispoziţie îi pieri îndată şi 
faţa lui arăta acum doar amărăciune şi 
îngrijorare. 

- Ştiu că îţi vine greu să te desparţi 
de noi, 
zise soacră-sa, văzându-l atât de cătrănit. 
Dar, 
lasă, dragul meu, în curând vă veţi 
întoarce şi 
iarăşi vom fi împreună. 

A doua zi, o trăsură frumos 
împodobită, la care erau înhămaţi patru 
cai albi, îi aştepta în curte. Luară cu ei trei 
saci de seminţe pentru hrana cailor şi un 
sac plin cu galbeni, pentru cheltuială. 
Vizitiul şi un servitor stăteau în faţă, iar 
tinerii căsătoriţi, în spate, pe perini moi de 
mătase. Când plecară, cucoana începu să 
lăcrimeze, dar soţul ei o trase de mânecă: 

- Nu te mai smiorcăi! Ce vrei, să le 
faci inimă 
rea? Nu vezi cât sunt de amărâţi 
amândoi? 

Trăsura se îndepărtă; la început, 
încet, apoi caii începură un trap vârtos şi 
un nor uriaş de praf se ridică în urma lor. 

Tânăra soţie era amărâtă, dar şi mai 
amărât era soţul ei, pentru că, cel puţin 
aşa credeau vizitiul şi servitorul care-i 
însoțeau, e greu să te desparti de părinţi! 
Tristeţea îl copleşi atât de mult pe tânărul 
soţ, încât nu scoase nici o vorbă, iar soţia 
sa se uita pe furiş la el. „Ce inimă 
simţitoare 

şi delicată are, cugeta în sinea ei. li vine 
greu să se despartă de părinţii mei." 

în acest timp însă, tânărul îşi bătea 
capul, îngrijorat, gândindu-se ce se va 
întâmpla când vor ajunge la coliba lui 
tată-său, veche şi dărăpănată. Şi era 
amărât peste măsură din cauza aceasta. 
Nevastă-sa mai zicea câte o vorbă, dar el 
tăcea, tăcea tot timpul. 

Seara se lăsase de-a binelea când 
trăsura intră într-o pădure mare şi 
întunecoasă, încât caii de-abia mai 
vedeau drumul. Tânăra soţie se sperie, 
trase cu ochiul la bărbatul ei, cufundat în 
tăcere şi amărăciune. Stătu o clipă pe 
gânduri, apoi îl întrebă: 

- Spune-mi, dragul meu, mai e mult 
până la castelul tău? 

- A, e mult! Avem drum lung de 
străbătut până acolo, răspunse el. Uite, s- 
a lăsat întunericul, ar fi mai bine să 
aţipeşti un pic, că mai avem mult de 
mers. 

Şi iarăşi se cufundă în tăcerea lui. 
Caii mergeau acum încet pe întuneric; 
trăsura se legăna uşor şi tânăra femeie 
aţipi. Când o văzu bărbatu-său dormind, se 
gândi în sinea lui: „Acum cred că e timpul 
cel mai potrivit să dispar”. Trase 

cu urechea la vizitiu şi servitor. Aceştia 
moţăiau şi ei, obosiţi de atâta drum. 
Tânărul se ridică încet, stătu o clipă aşa, 
în picioare şi, când se încredința că nu-l 
poate auzi nimeni, sări din trăsură. „Mai 
bine mort, decât să afle cât sunt de 
sărac", cugetă el. 

Intră în pădure, dar nu apucă să facă 
decât câţiva paşi şi-i apăru în cale un 
bătrân cărunt. 

- încotro, tinere? Ce te-a găsit să 
intri în adâncul pădurii la ceasul acesta? 
- Mă duc la moarte, zise el şi începu 
să-i spună, de-a fir-a-păr, toată povestea 
ciudată a căsătoriei sale, care va avea, 
după cât se pare, un sfârşit şi mai ciudat. 
Bătrânul cărunt clătină din cap: 
- Şi pentru asta îţi baţi tu capul? Mai 


bine 
du-te înapoi în trăsură şi mai mergeţi 
puţin. Veţi 


ajunge la castelul meu. Eu tocmai acum 
plec 
de-acasă şi mă întorc abia după un an. în 
tot 
acest timp, poţi să fii stăpânul castelului 
meu. 
Dar nu uita un lucru: în preajma 
reîntoarcerii 
mele, castelul se va  cutremura. 
Străduieşte-te, 
tu şi nevastă-ta, să fugiţi îndată din castel. 
Dacă 
întârziaţi, fie numai o singură clipă, 
atunci, gata, 

î veţi pieri amândoi. 

Tânărul stătu un timp pe gânduri; 
apoi, dintr-o dată, luă hotărârea să facă 
aşa cum îl sfătuise bătrânul cărunt. îi 
mulţumi pentru povaţă şi alergă spre 
trăsură, care tocmai atunci se oprise şi-l 
aştepta pe drumeag. 

-Am coborât din trăsură, fiindcă am 
crezut că am apucat un drum greşit. Dar 
m-am convins că acesta este drumul cel 
adevărat, îi spuse el soţiei sale, care, între 
timp, se trezise din somn şi se neliniştise 
grozav când văzuse că bărbatul ei nu mai 
este în trăsură. 

Vizitiul şi servitorul, care se 
speriaseră şi ei, întrebară nerăbdători: 

- Mai e mult până la castel? 

-A, nu, nu mai e mult! E aproape. 

Vizitiul dădu bice cailor şi trăsura, 
cu tot întunericul, înainta acum mai 
repede. 

La scurt timp, se zări un castel 
luminat.  Vizitiul şi servitorul se 
întoarseră încântați spre tinerii 
căsătoriţi. 

- Hai, mână, mână! zise tânărul, 
atras şi el 
de frumuseţea castelului. 

Când ajunseră, la intrarea în castel 
stăteau patru rânduri de paznici, bine 
îmbrăcaţi, care le făcură plecăciuni şi-i 
salutară ca pe nişte stăpâni adevăraţi. 

- A, castelul tău e mult mai frumos 
decât conacul nostru! zise tânăra soţie şi 
simţi, dintr-o dată, o mare bucurie şi 
mulţumire sufletească, fiindcă ascultase 
de maică-sa şi se căsătorise cu tânărul ce 
părea sărac. 

Aşa au trecut săptămânile, aşa au 
trecut lunile, una după alta. Trăiau fericiţi 
în castelul cel frumos, dar timpul trecea şi 
în curând avea să se împlinească anul. 
Când se împlini un an, castelul începu 
dintr-o dată să se cutremure atât de 
puternic, încât se părea că totul se 
dărâmă. De-abia atunci tânărul îşi aduse 
aminte de cuvintele bătrânului cărunt şi 
se repezi să-şi ia nevasta şi să fugă. Dar 
nevastă-sa dispăruse fără urmă. Tânărul 
alergă din cameră în cameră, o căută în 
dulapuri şi pe sub mese, urcă şi-n pod; apoi 
reveni iarăşi şi alergă din nou, din cameră 
în cameră, se uită în dulapuri şi pe sub 
mese, urcă din nou în pod, dar nevasta 
nu era nicăieri, de parcă o înghiţise 
pământul. 

în sfârşit, dădu în curte de o bătrână 
urâtă, care-l privi cu nişte ochi răutăcioşi. 
El nu mai ţinu 


seama de nimic, căci era mult prea 
îngrijorat de dispariţia nevestei sale. 
De aceea se întoarse spre bătrână şi 
o întrebă cu o voce blândă: 125 


- Nu ştii cumva, măicuţă, unde e 
nevastă- 
mea? Am căutat-o peste tot, dar n-am 
găsit-o. 

Astăzi va trebui să fugim din acest castel, 
căci 

vom pieri dacă nu fugim înainte de 
reîntoarcerea 

adevăratului stăpân al castelului. 

Bătrâna urâtă şi schimonosită îl privi 
cu ochii ei răutăcioşi şi spuse: 

- Nu trebuie să tremuri aşa, omule! 
Caut-o 
pe bucătăreasă şi spune-i să trimită la 
moară 
şapte saci cu grâu de şapte ori semănat. 
să 
macine grâul de şapte ori. Din făina astfel 
obţinută 
să frământe aluatul pentru pâine de şapte 
ori, apoi 
să-l lase să se coacă de şapte ori. Pâinea 
coaptă 
de şapte ori s-o aşeze la intrare. De 
restul nu 
trebuie să ai nici o grijă. 

„De două ori m-a ajutat norocul. O 
dată, când am cerut să înnoptez la 
conacul boieresc, iar a doua oară, când m- 
am însurat. Poate că mă va ajuta şi a treia 
oară", cugetă tânărul. 

Liniştindu-se, el se duse numaidecât 
la bucătăreasă şi-i porunci, aşa cum îl 
sfătuise bătrâna urâtă şi schimonosită. 

Dar de-abia porunci, şi castelul 
începu a doua oară să se cutremure, atât 
de puternic, încât începură să i se crape 
zidurile. 

„Castelul se va dărâma de o sută de 
ori, până ce se va coace pâinea aceea! îşi 
zise îndurerat. Dar fie ce o fi! Mai bine mor 
decât să-mi las nevasta să îndure ruşinea 
şi umilinţa că s-a căsătorit cu un vântură- 
lume." 

Bucătăreasa isprăvi de copt pâinea cu 
mult mai degrabă decât crezuse el. O 
aşeză la intrare în castel, aşa cum îi 
poruncise tânărul ei stăpân. Şi acesta a 
fost norocul lui. 

Tocmai atunci venea valvârtej un 
zmeu uriaş, care avea şapte capete şi 
şapte limbi de foc îngrozitoare. 

- în castelul meu e miros de om! 


strigă din 
depărtare zmeul, în timp ce limbile de foc 
jucau 


înfiorător, cu flăcări de câte şapte metri. 
Unde-i 
poarta? Unde-i poarta de fier a castelului 
meu? 
Nu mai recunoaşteţi pe vechiul vostru 
stăpân?! 
urla zmeul în faţa intrării. 

în clipa aceea, cele şapte pâini 
coapte răspunseră: 

- Degeaba te zbaţi, zmeule, degeaba! 
Numai 
dacă îngădui să fii de şapte ori semănat, de 
şapte 
ori secerat, de şapte ori măcinat, de 


şapte ori 
frământat şi de şapte ori copt, numai atunci 
îti vom 


îngădui să intri. Altminteri, nu ne clintim 
din loc! 

Zmeul se înfurie că poarta castelului 
nu vrea să i se supună şi o izbi cu atâta 
putere, încât castelul se învârti de trei ori 
în jurul său. Dar poarta tot nu se deschise. 
Năvăli cu atâta putere şi a doua oară 
asupra porţii, încât castelul se învârti de 
şase ori în jurul său. Dar poarta nici nu 
se mişcă din loc. Năvăli şi a treia oară, cu 
şi mai mare putere, încât zmeul se făcu 
bucăţi-bucăţi, împrăştiindu-se peste tot; şi 
astfel pieri în faţa porţii castelului, care 
nici de data aceasta nu se deschise. 

Când îl văzu mort, tânărul observă un 
smoc de păr cărunt şi rămase încremenit: 
„Va să zică, ăsta era omul acela cărunt, 
care m-a invitat să stau în castelul său. 
Ce ticălos!" 

Tânărul îi întoarse spatele, scârbit 
de înşelăciunea zmeului. Dintr-un colţ al 
grădinii, nevastă-sa venea, zâmbind, spre 
el. Aşa au rămas în castel amândoi, 
bucuroşi şi fericiţi. S-au dus în curând la 
părinţii ei. L-au vizitat şi pe bătrânul lui 
tată şi i-au dus tot felul de daruri. Au 
revenit apoi în castelul frumos şi bogat 
împodobit, unde poate că trăiesc şi astăzi, 
dacă nu cumva au murit. 


POVESTE CEHĂ 


Regele Vânt şi copiii împăratului 


A FOST ODATĂ un împărat care 
avea doi copii. Erau o pereche foarte 
frumoasă: băiatul, chipeş şi mândru ca 
un soare, fata, gingaşă ca luceafărul de 
dimineaţă. 

într-o zi, regele ieşi cu odraslele la 
plimbare, dar nici nu apucă bine să dea 
bice cailor, că-i cotropi o pală de vânt şi 
copila pieri de lângă ei de parcă o 
înghiţise pământul. 

Plin de amărăciune, împăratul o 
căută încoace şi-ncolo, trimise soli în 
toate colţurile împărăției, promițând o 
răsplată de o mie de bani de aur celui ce-o 
va găsi, dar de nicăieri nu-i venea nici o 
veste bună. 

în cele din urmă, băiatul îi spuse: 

- Nu-ţi pierde speranţa, tată. Am să 
plec chiar eu în lume, să-mi caut sora. 

Şi, fără să mai zăbovească, plecă la 

drum. 

Merse prin munţi şi văi fără număr, 
întrebă prin târguri şi-n castele până 
departe, în satele pierdute de lume, dar 
nimeni n-o văzuse pe fată, nimeni n-auzise 
vreodată vorbindu-se de ea. 

Tot mergând el aşa, ajunse lângă un 
lac mare, de pe care tocmai îşi lua zborul 
un stol de rațe sălbatice. Flăcăul îşi ridică 
puşca şi ochi în cea mai mare. Dar rața îi 
strigă: 

- Hei, prietene, nu trage! Poate ţi-oi 
fi şi eu 
de folos vreodată. Ştiu că umbli de multă 
vreme 
prin lume, să-ţi cauţi sora. Află că ea 
trăieşte în 
castelul Regelui Vânt. 

Auzind cuvintele acestea, băiatul 
rămase uimit. îşi aruncă puşca pe umăr 
şi porni mai departe. Nu după mult, se 
împiedică de un furnicar, care stătea de-a 
curmezişul drumului. Luă un băț şi vru 
să-l împrăştie. Dar, dinăuntrul 
furnicarului, ieşi atunci o furnică 
zburătoare, care-i spuse aşa: 

- Nu ne strica sălaşul, prietene, 
pentru că 
ti-om fi şi noi de folos vreodată. 

Tare se mai miră flăcăul auzind-o 
vorbind cu glas omenesc. Dar îşi văzu de 
drum fără să se atingă de furnicar. Merse 
el ce merse şi intră într-un crâng. Dar 
abia începuse să se piardă 

printre copaci, că se împiedică în mijlocul 
potecii de o buturugă veche de plop. 
Trase spada să o taie-n două, când, dintr- 
o scorbură, ieşi Regina albinelor şi-i 
spuse aşa: 

- Nu sparge buturuga asta, prietene, 
căci ne-am făcut în ea stupul. Ai milă, că 
poate te-om ajuta şi noi vreodată. 

Flăcăul, mirat de cuvintele acestea, 
ocoli buturuga şi-şi văzu de drum. 

Când ajunse la marginea crângului, 
drept în faţa lui văzu o stâncă înaltă, 
golaşă, şi pe vârful ei abia se zărea un 
castel: acela era castelul Regelui Vânt. 

încercă el să se caţere pe piatră cu 
mâinile goale, dar nu avea nici măcar un fir 
de care să se agate şi vântul sufla cu atâta 
înverşunare, că-l smulse de lângă peretele 
stâncii ca pe-o frunză. Ocoli stânca, doar- 
doar o găsi vreo spărtură, dar vântul îl 
suflă cu şi mai multă furie. Abia la a treia 
încercare, izbuti să găsească un drumeag, 
îngust cât o palmă de copil, pe care să 
calce şi să ajungă la castel. 

Bătu cu nădejde în poartă, dar nu-i 
răspunse decât ecoul. împinse poarta şi păşi 
cu teamă într-un coridor, străbătu o 
încăpere largă, apoi încă una, 

şi încă una, fără să întâlnească însă vreun 
suflet, în cele din urmă, într-un turn, îl 
găsi pe Regele Vânt, care privea afară pe 
geam şi sufla din toate puterile. Aici era 
sălaşul vânturilor, de unde plecau toate 
spre cele patru zări. 
- Bună ziua, cumnate, zise Regele 
Vânt, salutându-l pe tânăr. Ce mi-ai adus? 
- Nu ţi-am adus nimic. Am venit să- 
mi iau sora pe care tu mi-ai furat-o. 
- Bine, zise regele zâmbind, dar mai 
întâi trebuie să-mi dovedeşti că meriti. 
Şi-I luă de braţ conducându-l spre 
malul mării. Aici îşi scoase din deget un 
inel de aur, aruncându-l departe, în 
valuri. 
- Dacă până mâine dimineaţă vei reuşi 


să-mi 
găseşti inelul, vom mai vorbi despre sora 
ta. De 


nu, te poţi întoarce acasă. 

Regele Vânt îşi luă zborul, iar 
tânărul rămase amărât acolo, pentru că 
nu ştia cum să facă să pescuiască inelul. 
Se plimba abătut de-a lungul țărmului, 
când o rață sălbatică zbură drept spre el, i 
se opri la picioare şi-i spuse aşa: 

- Nu te mai necăji, prietene! Ţi-am 
promis 
să te ajut, îţi aminteşti? Acum du-te să te 
culci şi 
eu îţi voi aduce inelul. 

Fericit şi încrezător, tânărul plecă să 
se culce, iar dimineaţa, când se trezi, 
inelul sclipea pe degetul său. 

în curând, Regele Vânt năvăli în 
odaie, încruntă din sprâncene, văzând că 
prinţul îi întinde zâmbitor inelul, şi spuse: 

- Bine, se vede că eşti un tânăr 


iscusit. Dar 
va trebui să mai treci printr-o încercare. 
Dacă vei 


reuşi şi de data asta, îţi vei recăpăta sora. 
Dacă 
nu, să te duci de unde ai venit. 

îl sui pe tânăr în cel mai înalt turn al 
castelului şi goli un sac cu seminţe de mac, 
risipindu-le spre toate colţurile împărăției 
sale. 

- Până mâine dimineaţă să-mi aduni 
semin 
tele de mac, până la ultima, fără să se 
prăpă 
dească vreuna din ele. 

Şi Regele Vânt plecă în zbor, 
lăsându-l pe prinţ cu inima întristată. Cum 
să adune mulţimea de seminţe de mac, pe 
care vântul le împrăştiase spre toate 
colţurile lumii? 

Se plimba încoace şi-ncolo prin turn, 
copleşit de amărăciune. Dar, dintr-o 
crăpătură, îi apăru în faţă o furnică 
zburătoare, care-i grăi astfel: 

-Nu fi amărât, prietene! Ti-am 


promis să te 
ajut, îţi aminteşti? Du-te liniştit să te 
culci şi voi 


aduna cu suratele mele seminţele de 
mac. 

Prinţul, resemnat, se duse la culcare. 
Când se trezi, dimineaţa, seminţele erau 
acolo, făcute stivă, şi nu lipsea nici măcar 
una. Chiar în aceeaşi clipă sosi Regele 
Vânt şi din nou îşi încruntă sprâncenele, 
când prinţul îi încredința sacul cu 
seminţe. 

- Prea bine, ai meritat să-ţi recapeţi 
sora. 

Poţi s-o iei cu tine. 

Şi-I conduse pe prinţ într-o sală mare, 
unde se aflau douăsprezece tinere, care 
semănau între ele ca stropii de ploaie şi 
surâdeau, spunându-i: 

- Bine ai venit, frăţioare, bine ai 

venit! 

Tânărul privea nedumerit, când la 

una, când 
la alta, neştiind ce să creadă. Dar, dintr-o 
dată, Regina albinelor îi zumzăi la ureche, 
şoptindu-i: 

- Nu te teme, prietene! Adu-ţi aminte 
că ti-am 
promis ajutorul meu. Acum, priveşte cu 
atenție 
încotro am să zbor, căci aceea este sora 
ta, pe 
capul căreia am să mă opresc. 

Prințul privi cu atenție pe care 
dintre cele douăsprezece tinere se 
aşezase albina, se apropie apoi de acea 
fată, o sărută şi-i spuse Regelui Vânt: 

- Ea mi-e sora. 

Regele Vânt îşi încruntă 
sprâncenele din nou şi mormăi înciudat: 

- Bine, bine, puteţi să plecaţi. 

Prinţul şi prinţesa nu aşteptară să Ie- 
o mai spună o dată şi se grăbiră să ajungă 
acasă, unde împăratul îi îmbrăţişa fericit 
că-şi regăsise copiii, băiatul chipeş şi 
mândru ca un soare şi fata gingaşă ca 
luceafărul de dimineaţă. 


POVEŞTI SIBERIENE 


Ursul şi ţânţarul 


ÎNTR-O BUNĂ ZI, În vremurile 
îndepărtate şi de mult uitate, un urs 
stătea de vorbă cu un ţânţar. După ce 
vorbiră de una, de alta, ursul îl întrebă: 

-Ţânţarule, tu, care nu faci toată ziua 
decât să înţepi alte animale şi să le sugi 
sângele, spune-mi şi mie care-i mai 
gustos? 

- Fără îndoială, sângele de om, îi 
răspunse 
ţânţarul. 

„Atunci şi carnea de om trebuie să 
fie cea mai gustoasă", se gândi ursul. Şi 
o pomi în căutarea omului. Se întâlni cu 
un băieţaş. 

- Tu eşti un om? îl întrebă ursul. 

- încă nu, dar în curând voi fi, îi 
spuse mândru băieţaşul, nebănuind tâlcul 
întrebării. 

- Nu vreau să ştiu nimic din ce va fi; 
eu am nevoie de un om acum. 

Mesre ce mai merse şi dădu de un 

biet cerşetor. 

- Tu eşti un om? îl întrebă ursul. 

- Oi fi fost eu cândva, dar azi am 
ajuns o zdreanță, răspunse trist bietul 
cerşetor. 

- Nu vreau să ştiu de ceea ce-ai fost, 
pe mine mă interesează ceea ce eşti, 
mormăi ursul şi plecă mai departe. 

Dar tocmai trecea pe-acolo un voinic 
pe un armăsar alb. Şi ursul îl întrebă şi 
pe el: 

- Tu ce eşti, voinice? Eşti un om? 
- Şi încă ce om! Stai să vezi! 

Şi voinicul nici nu termină bine 
vorba, că şi scoase spada să-l străpungă. 
îl zgârie adânc şi, în timp ce ursul se ţâra 
spre vizuina lui, îl mai nimeriră şi vreo 
două cartuşe în labă. Abia scăpă cu viaţă, 
ca să-i poată spune ţânţarului: 

- O fi bună carnea de om, dar cu 


omul nu-i 
de glumit! Ştie să se apere mai bine 
decât noi. 


Am scăpat ca prin minune! 

Şi de atunci ursul nu-l mai caută pe 
om cu prea multă stăruinţă, ci preferă să 
trăiască singuratic. 


De ce nu încălzeşte Luna 


SE POVESTEŞTE că, odată, la poalele 
unui munte uriaş, trăia bătrânul Tunet. El 
avea trei fii. Cel mai mare era Soarele cel 
luminos, fiul cel mijlociu era Focul cel 
curajos şi puternic, iar prâslea era Luna 
cea frumoasă. 

Tunetul se hotărî într-o zi să afle dacă îl 
iubesc sau nu fiii săi şi pe când aceştia 
ieşiră să are pământul, el îşi schimbă 
înfăţişarea, pentru a nu fi recunoscut de 
ei. 

Astfel apăru el pe câmp şi începu să 
strige către fiii săi: 

- Alergaţi cât mai repede acasă! Peste 
tatăl vostru s-a abătut o nenorocire! Va muri 
în scurt timp! 

Soarele, fiul cel mare, începu să 
alerge spre casă mai repede decât toţi. în 
urma lui se grăbea Focul, iar Luna cea 
frumoasă se gândi: „De ce să mă grăbesc? 
Doi sunt de-ajuns. Chiar şi fără mine, ei ştiu 
ce au de făcut. Mi-e o foame cumplită! 
întâi voi mânca, apoi mă voi îndrepta spre 
casă". 

îşi scoase proviziile din traistă şi 
începu să mănânce. După ce-şi potoli 
foamea, o luă uşurel spre casă. 


138 


Soarele ajunse acasă în mare goană. în 
prag îl întâmpină bătrânul Tunet, care îi 
spuse: 

- O, tu, fiul meu cel mare, luminosule 


Soare! 

Tu eşti cel dintâi care te-ai gândit să-mi 
sari în 
ajutor. Eu te voi răsplăti. De-acum înainte 
tu vei sta 
sus pe boltă şi vei străluci în fiecare zi şi 
toţi se 


vor bucura de frumuseţea razelor tale. 

Apoi apăru şi Focul. Tatăl îi spuse şi 

lui: 

- Şi tu, fiul meu cel mijlociu, Focule 
neînfricat! 

Tu ai întârziat doar puţin, dar eu n-o să mă 

supăr 

pentru asta. Te voi răsplăti şi pe tine. De- 

acum 

înainte îl vei ajuta pe fratele tău mai 

mare. Tu îi 

vei încălzi pe toţi cei care suferă de frig. 
într-un târziu, apăru acasă şi Luna 

cea frumoasă. Supărat, Tunetul porni s-o 

certe: 

- O, tu, fiica mea cea mică! Tu nu te- 
ai 
omorât cu firea să-mi sari mai repede în 
ajutor! 

De aceea tu vei străluci numai noaptea, 
fără să 
dai căldură oamenilor. Nimeni nu se va 
bucura 

de tine, precum se bucură de Soare şi 
Foc. 

De-atunci Soarele străluceşte ziua, 
spre bucuria tuturor, Focul îl ajută, iar 
Luna poate fi văzută numai noaptea şi fără 
a da vreun strop de căldură. Poate şi de 
aceea se spune în popor că „Luna 
străluceşte, dar nu încălzeşte". 


POVESTE ALBANEZA 


Pastorul şi hoţul 


A FOST ODATĂ un hoţ care şi-a pus 
în gând să înşele un păstor. 

într-o noapte, pe când păstorul îşi 
păzea turma, i se păru că aude un 
zgomot neobişnuit. Şi într-adevăr, 
repezindu-se să vadă cine dăduse iama 
prin oile lui, nu mică-i fu uimirea dând 
nas în nas cu un om străin. Nu reuşi 
păstorul să-i desluşească bine faţa, căci 
luna stătea pitită în spatele unui nor. 

A doua seară, hoţul încercă din nou 
să pătrundă în gospodăria ciobanului şi 
să-i fure câteva mioare, dar zadarnică îi fu 
strădania, căci dacă ziua păstorul era cu 
ochii în patru după oile sale, noaptea le 
veghea cu o sută de ochi. 

Atunci, ce-i dădu prin minte hoţului? 
Cumpără o piele veche de lup, o umplu 
bine cu paie şi o luă cu el, iar, seara, o 
aşeză în aşa fel, încât şi păstorul s-o vadă. 

Convins că înşelătoria lui îi va fi de 
folos, se duse ţintă la păstor şi-i spuse: 

- Seara bună, drag păstor! M-a trimis 
lupul 
care a trecut prin părţile astea să-ţi cer în 
numele 
lui o pereche de oi pentru cină, dacă vrei 
să ai 
linişte din partea lui. 

Păstorul, înfricoşat de lupul împăiat 
aievea, se grăbi să-i dea de îndată două oi 
din cele mai grase, numai să scape de 
furia lupului. 

- Dă-i-le iute! Desigur că nu mă voi 
împotrivi 
dorinţei lui şi spune-i că-l salut cu toată 
supunerea. 

Nici nu aşteptă hoţul să-şi termine 
vorba păstorul, şi o şi zbughi cu cele 
două oi după el, uitând de lupul împăiat. 
După asemenea izbândă, nu şovăi să 
repete păcăleala şi în seara următoare. 
Dar... la cele spuse de hoţ, răspunsul păs- 
torului îi păru neaşteptat... Acesta îl altoi 
pe spinare, cu un ciomag, de nenumărate 
ori. 

Nedumerit, hoţul îl întrebă: 

- Dar cum, nu te mai temi de furia 
lupului? Ţi-ar putea lua toate oile dacă ar 
vrea! 

- Ba poate mi-ar fi fost frică rău de el, 
dacă n-aş fi văzut cum un iepuraş trăgea, 
mai adineauri, paie din el, iar o cioară îl 
ciugulea de cap. în faţa unei atare lipse de 
respect din partea unor biete animale, de 
ce să i-l mai port eu? 

